ต้นสั้นมีหัวใต้ดิน รูปร่างหัวไม่แน่นอน อาจกลม รี หรือรูปอื่นๆ มักจะมีสีขาวค่อนข้างใส ใบเกิดที่ระดับดิน มี 2 ใบ แผ่กางออกในแนวระนาบ ใบรูปไข่ ขนาด 6-10x4-6 เซนติเมตร แผ่นใบค่อนข่างบาง อวบน้ำ ผิวใบมันมีแนวพับจีบตามยาว ปลายใบแหลมช่อดอกเกิดที่ยอด สูง 12-30 เซนติเมตร ดอกในช่อโปร่ง ทยอยบานเป็นเวลานาน ขนาดดอกประมาณ 1 เซนติเมตร กลีบปากรูปเกือบกลม ขนาดใหญ่เด่นชัดกว่ากลีบอื่นๆ เป็นกล้วยไม้สีเขียวที่สวยงามแปลกตา