ไม้ล้มลุก ลำต้นตั้งตรง สูงได้ถึง 1 ม. ตามกิ่งมีขนรูปดาว 
ใบ  เดี่ยว เรียงสลับใบที่อยู่บริเวณโคนต้นค่อนข้างกลม กว้าง 5-6 ซม. ยาว 4-5 ซม. ปลายแยกเป็นแฉกตื้นๆ 3 แฉก โคนใบกลม หรือเว้าเป็นรูปหัวใจ ขอบใบจักฟันเลื่อย ใบบริเวณกึ่งกลางต้นรูปไข่ กว้าง 3-6.5 ซม. ยาว 5-7 ซม. ใบที่อยู่ใกล้ยอดรูปกลมยาวถึงรูปใบหอก กว้าง 1.5-3 ซม. ยาว 4-7 ซม. ผิวใบด้านบน มีขนนุ่ม ด้านล่างมีขนรูปดาว 
สีขาวอมเทา ก้าบใบยาว 1-4 ซม. มีขนรูปดาวสีขาวอมเทา หูใบคล้ายเส้นด้าย ยาวประมาณ 2 มม. ร่วงง่าย 
ดอก  สีชมพู ออกเดี่ยวหรือออกเป็นกระจุก 2-3 ดอกตามง่ามใบ เมื่อบานกว้าง 1.5 ซม. ก้านดอกยาวประมาณ 3 มม. มีขน ริ้วประดับติดกันเป็นรูประฆัง ปลายแยก 5 แฉก ยาวประมาณ 6 มม. กลีบเลี้ยงติดกันเป็นรูปถ้วย ปลายแยก  5 แฉก สั้นกว่าริ้วประดับทั้งริ้วประดับและกลีบเลี้ยงมีขนรูปดาว กลีบดอก 5 กลีบ รูปไข่กลับ ยาวประมาณ 1.5 ซม. ด้านนอกมีขนรูปดาว เกสรเพศผู้ติดกันเป็นหลอด ยาวประมาณ 15 มม. เกลี้ยง อับเรณูจำนวนมากติดรอบหลอด รังไข่อยู่เหนือวงกลีบ อยู่ภายในหลอดเกสรเพศผู้ มี 5 ช่อง แต่ละช่องมีไข่อ่อน 1 หน่วย ก้านเกสรเพศเมียเรียวเล็ก ยาวพ้นหลอดเกสรเพศผู้ ปลายแยก 10 แขนง มีขนแข็งประปราย 
ผล  แบบผลแห้งแยกแล้วแตก รูปกลมแป้น เส้นผ่านศูนย์กลางประมาณ 1 ซม. มีหนามหัวลูกศร แก่ จัดแยก 4 ซีก แต่ละซีกมี 1 เมล็ด [8]