ต้น  เป็นไม้ล้มลุก อายุหลายปี สูง 30-90 ซม. เหง้าใต้ดิน (rhizome) รูปไข่ มีแขนงรูปทรงกระบอก แตกออกด้านข้าง 2 ด้านตรงข้ามกัน เนื้อในเหง้าสีเหลืองส้ม มีกลิ่นเฉพาะ 
ใบ  เป็นใบเดี่ยว แทงออกจากเหง้า เรียงเป็นวงซ้อนทับกัน รูปใบหอก กว้าง 12-15 ซม. ยาว 30-40 ซม. ก้านใบยาว 8-15 ซม. หุ้มซ้อนเป็นกาบใบแคบๆ มีร่องแผ่ครีบออกเล็กน้อย หน้าแล้งใบจะแห้ง ห้ามรดน้ำ เหง้าจะเน่า ถ้าฤดูฝน เหง้าแทงต้นใหม่และออกดอก ดอกเป็นช่อแทงออกจากเหง้าแทรกขึ้นมาระหว่างก้านใบ รูปทรงกระบอก กลีบดอกสีเหลืองอ่อนหรือสีขาวอมเหลือง บางครั้งละ 3-4 ดอก  ก้านช่อดอกยาว 5-8 ซม. ใบประดับ (bract) สีเขียวอ่อนหรือสีขาวอมชมพู รูปหอกเรียงซ้อนกัน ใบประดับ 1 ใบมี 2 ดอก ใบประดับย่อย (bractole) รูปขอบขนานยาว 3-3.5 ซม. ด้านนอกมีขน เกสรตัวผู้ (stamen) มีลักษณะคล้ายกลีบดอก มีขน ยอดเกสรตัวเมีย (stigma) รูปปากแตรเกลี้ยง รังไข่ (ovary) มี 3 ช่อง แต่ละช่องมีไข่อ่อน (ovule) 2 ใบ 
ผล  รูปกลม มี 3 พูแต่พูมี 2 เมล็ด [3]