ใบประกอบขนนก 2 ชั้น ยาวได้ถึง 3 เมตร แกนกลางของใบมีสีเขียว โคนก้านใบบวมออก ใบอ่อนมีขนปกคลุม ใบย่อยเรียงแบบสลับกับแกนกลางของใบ  โคนก้านใบย่อยบวมออกคล้ายหูใบ ปลายใบเรียวแหลม ฐานใบเฉียงไม่เท่ากัน ขอบใบหยักเป็นซี่ฟันเล็กๆ  ผิวใบเกลี้ยง เนื้อใบหนาคล้ายหนัง กลุ่มอับสปอร์รูปไข่ ประกอบด้วยอับสปอร์สองแถวเชื่อมติดกัน ใกล้ขอบใบ ไม่มีแอนนูลัส อับสปอร์เปิดออกทางร่องด้านบน