เป็นไม้ล้มลุก สูง 30-80 ซม. ทุกส่วนมีรสขม ใบเดี่ยว เรียงสลับในระนาบเดียวกัน รูปขอบขนาน กว้าง 3-5 มม. ยาว 6-14 มม. ปลายใบแหลม โคนมนหรือเบี้ยว ขอบเรียบสีม่วงแกมน้ำตาล ผิวใบเรียบ อวบน้ำเล็กน้อย ออกดอกที่ซอกใบ แยกเพศอยู่บนต้นเดียวกัน เพศเมียเป็นดอกเดี่ยว เพศผู้ออกเป็นกระจุก สีนวล ผลเป็นผลแห้ง แตกได้ รูปกลม ผิวขรุขระขนาดค่อนข้างใหญ่กว่าลูกใต้ใบ มีลักษณะเป็นพูตามผลบ้าง (ในชุมชนโป่งคำ มี 2 ชนิด คือ หน่วยใต้ใบขาว และหน่วยใต้ใบแดง นิยมใช้ทั้ง 2 ชนิด)
