พืชล้มลุก มีอายุเพียงปีเดียว, สูงได้ถึง 30 ซม.; ลำต้นไม่มีขน, แตกกิ่งก้านสาขามาก. 
ใบ  เดี่ยว, เรียงสลับกัน, รูปของขนานแกมรูปรี, กว้าง 3 – 4 มม., ยาว 5 – 9 มม.; ปลายใบกลมหรือมน; โคนใบกลม; ขอบใบเรียบ; ไม่มีขน, ด้านล่างสีอ่อน; ก้านใบสั้น, หูใบปลายแหลม. 
ดอก  แยกเพศ. ดอกเพศผู้ มีขนาดเล็กมาก, ออกตามง่ามใบที่อยู่ต่ำสุด 1 – 4 ง่าม, มักจะออกเป็นกระจุก ๆ ละ 2 – 3 ดอก; เกสรผู้มี 3 อัน, โคนก้านเกสรเชื่อมกันเล็กน้อย, อับเรณูแตกตามแนวราบ. ดอกเพศเมีย มีขนาดใหญ่กว่าดอกเพศผู้ 2 เท่า, ออกเดี่ยว ๆ ตามง่ามใบที่อยู่เหนือขึ้นไป; กลีบรองกลีบดอกรูปไข่, ขอบกลีบสีอ่อน. 
ผล  มีขนาดเล็ก, รูปกลมแป้น, ผิวเกลี้ยง. เมล็ด มีสันตามยาวทางด้านหลัง.[6]