ช่อดอกออกตามง่ามใบ และบริเวณเหนือรอยแผลใบ ยาว 1-5 ซม. ก้านดอกยาว 1-2 มม. โคนก้าน และปลายก้านดอกมีใบประดับรูปไข่ หรือรูปสามเหลี่ยม เล็กมาก กลีบเลี้ยงโคนติดกัน ปลายหยัก 5 หยัก รูปไข่ กลีบดอกสีขาว โคนติดกันคล้ายรูประฆัง ยาวประมาณ 1 มม. ปลายหยัก 5 หยัก ค่อนข้างกลม เกสรเพศผู้ 5 อัน ก้านชูอับเรณูสั้นติดแนบที่โคนกลีบดอก อับเรณูเล็กมาก รังไข่ส่วนล่างอยู่ในถ้วยกลีบเลี้ยง และส่วนบนสูงกว่าวงกลีบเลี้ยงเล็กน้อย