ไม้พุ่ม 	ขนาดเล็กกึ่งไม้ล้มลุก สูงได้ถึง 3 ม. หูใบเป็นปีกแคบ ๆ กว้าง 0.3 – 0.5 ซม. ยาว 2 – 4 ซม. 
ใบ  เป็นใบประกอบแบบขนนก 2 ถึง 4 ชั้น ใบย่อยมีจำนวนมาก แกนกลางใบ ยาวประมาณ 5 – 25 ซม. ใบย่อยรูปไข่ ถึงรูปขอบขนานแกมรูปไข่ กว้าง 1.5 – 4 ซม. ยาว 4 – 8 ซม. ปลายใบแหลมถึงเรียวแหลมสั้น ๆ โคนใบกลมถึงแหลม ขอบใบจักมน ๆ ถึงจักแบบฟันเลื่อยตื้น ๆ เนื้อใบบางและเหนียวคล้ายแผ่นกระดาษ เกลี้ยง หรืออาจจะมีขนเล็กน้อยตามเส้นใบ เส้นใบมี 5 – 10 คู่ อาจมีขนเล็กน้อย ก้านใบย่อยยาว 2 – 5 มม. มักมีปีก ก้านใบประกอบยาว 2 – 8 ซม. 
ดอก  ออกเป็นช่อแน่น ยาว 8 – 14 ซม. มีขนสีสนิมปกคลุม ริ้วประดับรูปสามเหลี่ยม มองเห็นไม่ชัด ก้านช่อดอกยาว 3 – 8 ซม. แตกกิ่งก้านสาขามากมาย กลีบเลี้ยงโคนเชื่อมติดกัน ปลายแยกเป็นแฉกแหลม 5 แฉก ยาว 2 – 2.5 มม. เกลี้ยง กลีบดอกโคนเชื่อมติดกันเป็นหลอดยาว 2 – 3 มม. ปลายแยกเป็น 5 กลีบ ยาว 1.5 – 2.5 มม. เกสรเพศผู้มี 5 อัน ติดอยู่กับหลอดเกสรเพศผู้ ยาว 1.2 – 2 มม. รังไข่ 1 อัน มี 4 – 6 ช่อง ก้านเกสรเพศเมียยาว 1 – 2 มม. 
ผล  มีเส้นผ่าศูนย์กลาง 8 – 10 มม. สีแดงเข้ม มี 6 เมล็ด [7]