ไม้ต้นขนาดกลางถึงขนาดใหญ่ สุง 10-30 เมตร โตวัดรอบ 30-40 เมตร ลำต้นเปลาตรง เรือนยอดที่สมบูรณ์จะเป็นพุ่มกลม เปลือกสีน้ำตาล ล่อนเป็นสะเก็ดตื้นๆ รูปตาข่าย ใบเล็กยาวเรียว รูปเข็ม ออกเป็นกระจุก กระจุกละ 3 ใบ ยาว 10-25 ซม. ดอกออกเป็นช่อ ดอกเพศผู้จะออกเป็นช่อสีเหลืองแบบหางกระรอกบริเวณใกล้ๆ ปลายกิ่ง ช่อหนึ่งๆ ยาว 2-4 ซม. ดอกเพศเมียจะออกเดี่ยวๆ หรืออย่างมากไม่เกิน 3 ดอกตามกิ่ง ผลเป็นโคน ลักษณะเป็นก้อนแข็ง โคนป้อมปลายสอบ ขนาดกว้าง 5-8 ซม. เมื่อแก่จะแยกออกเป็นกลีบแข็ง ตอนโคนกลีบยังคงติดอยู่กับแกนกลางของผล ก้านผลยาวประมาณ 0.5 ซม. เมล็ดรูปรีๆ มีครีบบางๆ 