ไม้พุ่มหรือไม้ยืนต้นขนาดเล็ก สูง 1-3 เมตร กิ่งอ่อน เป็นสันสีเหลี่ยมมน มีขนสั้นปะปนอยู่กับขนยาว ใบเดี่ยว เรียงสลับรูปวงรีแคบถึงรูปขอบขนานแกมวงรี หรือรูปใบหอกกลับ กว้าง 2.5-5.5 เซนติเมตร ยาว 7-16 เซนติเมตร ปลายใบแหลม โคนใบรูปลิ่ม ขอบใบเรียบหรือเกือบเรียบ แผ่นใบมีจุดโปร่งแสงจำนวนมาก ดอกช่อเชิงหลั่นออกที่ซอกใบใกล้ปลายกิ่ง ดอกย่อยจำนวนมาก ก้านช่อดอก ยาว 1.5-3.5 เซนติเมตร ก้านดอกย่อยยาว 10-15 มิลลิเมตร กลีบเลี้ยงยาว 3-3.5 มิลลิเมตร เชื่อมติดกัน ปลายแยกเป็นแฉกลึก รูปวงรีแกมรูปไข่ถึงรูปขอบขนานแกมรูปไข่ ด้านนอกมีขน มีจุดสีม่วงและดำ กลีบดอกสีชมพู ถึงม่วง ยาว 6-7 
มิลลิเมตร เชื่อมติดกันเป็นหลอดสั้นๆ ปลายแยกเป็นแฉกรูปวงรี กว้างประมาณ 3-5 มิลลิเมตร ปลายมน มีจุดโปร่งแสงสีดำหรือม่วง ผลสดรูปทรงกลม กว้างประมาณ 5 มิลลิเมตร มีเมล็ดแข็งเมล็ดเดียว
