ไม้ต้น สูงถึง 40 ม. ผลัดใบ เปลือกลำต้นเรียบ สีน้ำตาลอมเทา มีช่องอากาศเมื่อแก่แตกเป็นร่อง หรือเป็นสะเก็ด กิ่งที่มีใบเส้นผ่านศูนย์กลางยาว 6-8 มม. มีขนรูปดาวสีเหลืองอมน้ำตาล 
ใบ  ประกอบแบบขนนกปลายคี่ 2-3 ชั้น เรียงสลับยาว 15-80 ซม. แตกแกนกลางไปทางด้านข้างอีก 3-7 คู่ แต่ละแกนมีใบย่อย 3-7 คู่ ตรงเกือบโคนของแต่ละแกนบางครั้งแตกแกนกลางย่อยสั้นๆ มีใบย่อย 2-3 คู่ มีขนนุ่มสั้นประปราย แต่ส่วนมากจะค่อนข้างเกลี้ยง ก้าบใบยาว 8-30 ซม. เส้นผ่านศูนย์กลางยาวถึง 6 มม. ก้านเป็นรูปทรงกระบอก มีช่องอากาศ โคนบวม แกนกลางที่แตกออกด้านข้างยาวถึง 25 ซม. เป็นข้อต่อกับแกนกลางใหญ่และไม่บวมพองมาก ใบย่อยรูปไข่ รูปใบหอก แกมขอบขนาน หรือรูปรี ปลายเรียวแหลม โคนแหลม หรือกลม ขอบเรียบ หรือจักเป็นซี่ฟันห่างๆ มีเส้นใบ 7-10 คู่ ค่อนข้างกางออก หรือไม่แผ่ออกและโค้งเป็นคันศร จรดกันเป็นวงที่ขอบ ก้านใบย่อยยาว 3-7 มม. 
ดอก  หอม สีขาว ถึงสีม่วงแดง หรือสีน้ำเงินอ่อน ออกเป็นช่อกระจุกแยกแขนง ตามง่ามใบของกิ่งสั้นๆ และตามง่ามใบที่ไม่เจริญ ยาว 10-22 ซม. กิ่งแรกยาว 5-7.5 ซม. กิ่งที่สองยาวถึง 2 ซม. มีดอกเป็นกระจุก แกนกลางมีขนสั้นๆ เป็นแห่งๆ ใบประดับเป็นเส้นด้าย ยาว 3-10 มม. มีขนนุ่มหลุดร่วงง่าย ใบประดับย่อยคล้ายใบประดับแต่เล็กกว่า ก้านดอกย่อยยาว 2-3 มม. กลีบเลี้ยงมีเส้นผ่านศูนย์กลางยาวประมาณ 2 มม. จักเป็นพูยาวประมาณ 2 มม. พูรูปไข่ ด้านนอกมีขนรูปดาวและ ขนธรรมดา ขอบมีขน กลีบดอกมี 5 กลีบ รูปขอบขนานแคบ กว้างประมาณ 2 มม. ยาว 6-10 มม. ด้านนอกมีขนรูปดาวและขนธรรมดา บางทีด้านในมีขนธรรมดา มีเส้นกลางกลีบขัด เกสรเพศผู้เชื่อมติดกันเป็นท่อ ด้านนอกเกือบเกลี้ยง ด้านในมีขนธรรมดา มีเส้นกลางกลีบขัด เกสรเพศผู้เชื่อมติดกันเป็นท่อ ด้านนอกเกือบเกลี้ยง ด้านในมีขนธรรมดา มีเส้นกลางกลีบชัด เกสรเพศผู้เชื่อมติดกันเป็นท่อ ด้านนอกเกือบเกลี้ยง ด้านในมีขนหนาแน่น ปลายจักเป็น 2 แฉก หรือ 4 แฉกบางครั้งจักไม่เป็นระเบียน อับเรณูยาวประมาณ 1.5 มม. ปลายเป็นติ่งแหลมอ่อน ค่อนข้างมีขน ติดตรงข้ามกับพูของท่อเกสรเพศผู้ จานฐานดอกไม่ชัดและล้อมรอบรังไข่ รังไข่มี 4-8 ช่อง แต่ละช่องมีไข่อ่อน 2 หน่วย เกสรเพศเมียเกลี้ยง ปลายก้านเกสรเพศเมียเป็นตุ่ม เส้นผ่านศูนย์กลางยาวประมาณ 0.7 มม. 
ผล  สด รูปกลมแกมขอบขนาน เส้นผ่านศูนย์กลางยาว 1-2 ซม. ขนเกลี้ยง เมื่อแก่สีน้ำตาลออกเหลือง ผนังผลชั้นในแข็ง เมล็ด รูปขอบขนาน กว้างประมาณ 1.6 มม. ยาวประมาณ 3.5 มม. เรียบ สีน้ำตาล [8]