ไม้เถา, เนื้อแข็ง, ตามลำต้นและกิ่งมีเกล็ดสีเทาหรือสีเงิน. 
ใบ เดี่ยว, เรียงสลับกัน, แผ่นใบรูปรีหรือรีแกมรูปหอก, กว้าง 3.5 – 5.5 ซม., ยาว 6 – 12 ซม.; โคนใบแหลม หรือมน; ปลายใบมน, แหลมหรือเป็นติ่งเล็กน้อย; ขอบใบเรียบ; เนื้อใบบาง, ด้านบนสีเขียวอมน้ำเงิน, เกลี้ยง, ด้านล่างมีเกล็ดเล็ก ๆ , สีน้ำตาลทั่วไป; ก้านใบยาว 0.8 – 1.2 ซม., ด้านบนเป็นร่องลึก, มีเกล็ดเล็ก ๆ สีน้ำตาบปกคลุม. 
ดอก ออกเป็นกระจุกตามง่ามใบ, ยาว 1 – 2 ซม., เป็นดอกสมบูรณ์เพศ หรือมีดอกเพศผู้ปะปนด้วย, กลีบดอกมีเพียงชั้นเดียว (ไม่สามารถแยกเป็นกลีบรองกลีบดอก และกลีบดอกได้), เชื่อมติดกันเป็นหลอด, ยาวประมาณ 0.5 ซม., ปลายแยกเป็นกลีบมน ๆ เล็ก ๆ 4 กลีบ; เกสรผู้ 4 อัน, ติดอยู่กับหลอดท่อดอก; รังไข่ภายในมีช่องเดียว, ท่อรับไข่เล็ก, ยาวคล้ายเส้นด้าย.
 ผล รูปรี, ยาว 1 – 2 ซม., สีแดง หรือแดงอมส้ม, มีจุด ๆ สีขาว, กินได้, รสเปรี้ยว.[6]