ไม้พุ่ม หรือ พืชล้มลุก ที่มีโคนต้นค่อนข้างแข็ง, สูง 0.5 – 2 (-3) ม; ลำต้นอ่อน, กลม หรือ เป็นเหลี่ยม, เกลี้ยง; กิ่งอ่อนหักงอไปมาเป็นรูปซิกแซกเล็กน้อย. 
ใบ  เดี่ยว, เรียงสลับกัน, รูปไข่หรือรูปหอก, กว้าง 1.3 – 3 ซม., ยาว 2.5 – 11 ซม.; ปลายใบแหลมหรือมน, ขอบใบเรียบ, โคนใบแหลม หรือมน; เส้นแขนงใบมีข้างละ 5 – 7 เส้น, โค้งเล็กน้อย, ใบเกลี้ยงทั้งสองด้าน; เมื่อทำให้แห้งจะมีสีเขียวอมเหลือง; ก้านใบสั้น,ประมาณ 2 – 4 มม.; หูใบรูสามเหลี่ยม, ยาว 1.7 – 3 มม. 
ดอก  ออกเป็นช่อตามง่ามใบ, ดอกเพศผู้และดอกเพศเมียอยู่บนต้นเดียวกัน, บางทีเกิดบนช่อเดียวกัน. ดอกเพศผู้  ก้านดอกยาว 4 – 5 มม., ดอกรูปจาน, กลีบรองกลีบดอกสีเหลือง หรือมีจุด ๆ สีแดง, ดอกบานกว้างประมาณ 5 – 12 มม., ขอบกลีบเป็นคลื่นเล็กน้อย หรือแยกเป็นกลีบ 6 กลีบ, ปลายกลีบกลม หรือตัดตรง; เกสรผู้มี 3 อัน, ก้านเกสรเชื่อมติดกันเป็นท่อสั้น ๆ ปลายแยกออกจากกัน; ฐานดอกมีต่อม 6 ต่อม. ดอกเพศเมีย ก้านดอกยาวถึง 8 มม., กลีบรองกลีบดอกสีเหลืองหรือสีแดงเข้ม, ยาว 5 – 7 มม., แยกเป็น 6 กลีบ, กลีบรูปไข่ หรือค่อนข้างกลม, ปลายกลีบแหลมสั้นๆ ; รังไข่รูปไข่, ภายในมี 3 ช่อง, มีไข่อ่อนช่องละ 2 หน่วย, ท่อรับไข่ 3 อัน, สั้น, แต่ละอันปลายแยกเป็นสองและม้วน. 
ผล  รูปกลมแป้น, สีขาวอมชมพู, เส้นผ่าศูนย์กลาง 15 – 18 มม., ยาว 10 – 13 มม., กลีบรองกลีบดอกมีขนาดโตขึ้นเมื่อเป็นผล. เมล็ด รูปสามเหลี่ยม, กว้างประมาณ 5 มม., ยาว 8 มม., สีออกดำ. [6]