ไม้เถา, มีกลิ่นอย่างชะมด,ลำต้นแข็งแรง, เป็นร่อง, มีขน, ที่ปลายขนมีต่อม; มือเกาะมักแยกเป็น 2 แขนง.
ใบ  เดี่ยว, เรียงสลับกัน, ก้านใบยาว 5 – 30 ซม., มีต่อมเทียม 2 ต่อม, อยู่ตรงรอยต่อระหว่างก้านใบกับแผ่นใบ; แผ่นใบรูปไข่กว้าง, มีขนาดกว้างและยาว 10 – 30 ซม.; โคนใบรูปหัวใจกว้าง ๆ, ขอบใบหยักแบบซี่ฟัน, ไม่มีแฉก หรือบางทีมี 3 – 7 แฉก หรือขอบใจเป็นคลื่น, ปลายใบมน, มีติ่งแหลม; ด้านใต้ใบมีขนนุ่มสีขาว. 
ดอก  ออกเดี่ยว ๆ, ตามง่ามใบ, มีอายุสั้นมาก; ดอกเพศเมียและดอกเพศผู้อยู่บนต้นเดียวกัน. ดอกเพศผู้ ก้านดอกยาว 5 – 25 ซม.; กลีบรองกลีบดอกเชื่อมติดกันเป็นรูประฆัง, ปลายแยกเป็นแฉกแหลม ๆ 5 แฉก, ยาว 1 – 1.5 ซม.; กลีบดอก 5 กลีบ, ไม่ติดกัน, รูปไข่กลับ, กว้าง 2 – 4 ซม., ยาว 2.5 – 5 ซม., สีขาว, มีขน; เกสรรู้ 3 อัน, ก้านเกสรไม่ติดกัน, อับเรณูสีขาว, อยู่ชิดกัน. ดอกเพศเมีย ก้านดอกสั้น และแข็งแรง, ยาว 2 – 5 ซม., ก้านจะยาวขึ้น, เมื่อรังไข่เจริญเติบโตไปเป็นผล, ไม่มีเกสรผู้เทียม, รังไข่ยาว 2.5 – 3 ซม., มีขนสีขาว, ท่อรับไข่สั้น, ปลายแยกเป็นแฉกหนา ๆ 3 แฉก. 
ผล  มีรูปร่างและขนาดต่าง ๆ กันตามพันธุ์, เช่น กลม, แบน, รูปขวด หรือรูปกระบอง, ยาว 10 – 100 ซม., โคนขั้วคอดคดงอหรือขดเป็นวง, เปลือกแข็งและทนทาน. เมล็ด จำนวนมาก, แบน, มีสันยาวถึง 2 ซม., สีขาวหรือน้ำตาลอ่อน. [6]