ไม้พุ่ม สูงได้ถึง 1ม. ลำต้นกลม สีเขียว เขียวอมม่วง หรืออมเทา มีขนรูปดาว 
ใบ  เดี่ยว เรียงเวียนห่างๆ รูปรีถึงรูปสี่เหลื่ยมข้าวหลามตัด กว้าง 2-2.5 ซม. ยาว 5-6 ซม. โคนใบกลมถึงตัด ขอบใบจิกฟันเลื่อย ยกเว้นบริเวณโคบใบเรียบ ผิวใบด้านบนค่อนข้างเกลี้ยง ด้านล่างมีขนสั้นรูปดาวหนาแน่น ก้านใบยาว 5-6 มม. มีขนหนาแน่น หูใบรูปใบหอกแกมรูปแถบ ยาวได้ถึง 5 มม. มีเส้นตามยาว 1 เส้น ตามขอบมีขน 
ดอก  สีเหลืองอ่อน หรือสีเนื้อค่อนข้างขาว ออกเดี่ยวตามง่ามใบ ใบที่ยอดมักจะลดรูปลง ทำให้ดูคล้ายเป็นช่อแบบช่อกระจะ ก้านดอกยาว 0.5-1 ซม. มีข้อต่อเหนือกึ่งกลางก้าน กลีบเลี้ยงติดกันเป็นรูประฆัง มีเส้นผ่านศูนย์กลาง 5-6 มม. โคนมีสัน 10 สัน ปลายแยกเป็น 5 แฉก แฉกรูปสามเหลี่ยม ยาวประมาณ 3 มม. ปลายแฉกแหลม หรือเรียวแหลม ด้านนอกมีขนสั้นรูปดาวคละกับขนธรรมดา ด้านในเกลี้ยง วงกลีบดอกเวลาบานกว้างประมาณ 1 ซม. กลีบดอก 5 กลีบ สีเหลืองอ่อน หรือค่อนข้างยาว ตรงกลางสีแดง รูปไข่กลับ เบี้ยว กว้าง 6-7 มม. ยาว 9-10 มม. ปลายกลีบตัด หรือแหลม โคนกลีบสอบอาจมีขนหรือเกลี้ยง เกสรเพศผู้ติดกันเป็นหลอด ยาวประมาณ 5 มม. มีอับเรณูที่ปลาย เกสรเพศเมียอยู่ภายในหลอดเกสรเพศผู้ รังไข่อยู่เหนือวงกลีบ รูปกรวย กว้างประมาณ 1.5 มม. เกลี้ยง ก้านเกสรเพศเมีย ปลายแยกเป็น 8-10 แขนง ยอดเกสรเพศเมียเป็นตุ่มสีเหลือง หรือชมพูอ่อน 
ผล  แบบผลแห้งแยกแล้วแตก รูปครึ่งทรงกลลม มีกลีบเลี้ยงหุ้มอยู่ ประกอบด้วยซีกผล 8-10 ซีก แต่ละซีกเป็นรูป 3 มุม กว้างประมาณ 3 มม. ยาวประมาณ 4 มม. ด้านนอกและด้านข้างมีรอยย่น ที่ปลายมีรยางค์แข็ง ยาว 1-1.5 มม. ยาวเสมอกลีบเลี้ยงหรือสั้นกว่าเล็กน้อย แต่ละซีกมี 1 เมล็ด เมล็ด ยาวประมาณ 2 มม. สีดำ มีขนสั้นๆ ที่ขั้วเมล็ด [8]