ไม้เถาพ้นเลื้อย  ยาวได้ถึง  20  เมตร  ลำต้นเป็นไม้เนื้อแข็ง   รูปร่างทรงกระบอกเปลือกสีน้ำตาลอมแดงถึงน้ำตาลเข้ม   แตกกิ่งก้านสาขาได้มาก   ปกคลุมต้นไม้อื่น  
ใบ  เดี่ยว  ออกจากข้อของลำต้นหรือกิ่งเป็นคู่ตรงกันข้ามแบบเวียนรอบ  ทิ้งระยะค่อนข้างห่างระหว่างข้อ   ก้านใบค่อนข้างกลมยาว  1-3 ซม.  ผิวเกลี้ยง   ไม่มีขน   แผ่นใบรูปไข่แกมใบหอกถึงรูปไข่แกมขอบขนาน   ขนาดกว้าง  2.5-7.0  ซม.  ยาว  7-15 ซม.  ปลายใบแหลมหรือเรียวแหลม   โคนใบโค้งมน   ป้านหรือเว้าลึกเล็กน้อย   ขอบใบหยักคล้ายซี่เลื่อยหรือลูกคลื่นห่างๆ   และไม่สม่ำเสมอ  เนื้อใบค่อนไปทางบาง   ผิวใบด้านบนเกลี้ยง  สีเขียว  ด้านล่างสีอ่อนกว่าและมักมีนวลสีขาวปกคลุม   เส้นใบออกจากโคนใบ  5-7 เส้น 
ดอก  ออกเป็นช่อห้อยจากชอกใบในบริเวณปลายกิ่ง  ช่อดอกยาวได้ถึง  2  เมตร   ดอกย่อยสมบูรณ์เพศจำนวน  20-60   ดอกต่อช่อ   เรียงตัวแบบเวียนรอบแกนช่อ   ทิ้งระยะค่อนข้างห่าง  มีใบประดับรูปไข่ปลาแหลมหรือมนเล็กน้อย  สีส้มอมแดงถึงสีแดงอมม่วงหุ้มดอกเมื่อดอกตูม   เมื่อเริ่มบานกลีบดอกสีเหลืองอ่อนถึงเหลืองเข้มโผล่ออกมาทางด้านล่างของใบประดับ   กลีบเลี้ยงเล็กมากเป็นแถบเล็กๆ  อยู่บริเวณโคนกลีบดอก  กลีบดอกมีช่วงโคนเชื่อมกันเป็นท่อยาวประมาณเศษสองส่วนสามของความยาวของกลีบดอก   ช่วงปลายแยกเป็นกลีบ  5  กลีบ ขนาดไม่เท่ากัน   กลีบบนสุดโตกว่ากลีบอื่นๆ   และตั้งขึ้น  กลีบที่เหลืออีก  4  กลีบมักพับลง   ผิวด้านในของกลีบมีสีอ่อนกว่าด้านนอก   เกสรเพศผู้  4  อัน  อยู่ลึกลงไปในท่อกลีบดอก  ก้านเกสรนั้น รังไข่  1  อัน  ก้านเกสรสั้น  
ผล  เป็นฝักประเภทแห้งแตกได้  รูปไข่ยาว  5-8  มม.  ปลายเป็นจะงอยยาวและแข็ง   ภายในมีเมล็ดหลายเมล็ด [11]