ดอก ดอกเล็กออกรวมกันเป็นช่อโต ๆ ตามปลายกิ่ง ช่อยาวถึง 15 ซม. และกว้างประมาณ 10 ซม. แขนงช่อย่อยาจะออกเป็นคู่ ๆ ตรงข้ามกันทั้งโคนช่อย่อยและโคนก้านดอกจะมีกาบหรือใบประดับรูปเรียวแหลมและงุ้ม ๆ รองรับทุกส่วนของช่อมีขนนุ่ม ๆ หนาแน่น โคนกลีบฐานดอกติดกันเป็นรูปจานเล็ก ๆ ขอบจะแยกเป็น 5 ลอน มีขนแน่นทั้งสองด้าน โคนกลีบดอกติดกันเป็นรูปกรวย ปลายกรวยแยกเป็นสองส่วนคล้ายปาก ริมบนมีสองแฉกเล็ก ๆ ริมล่างมี 3 แฉก โตกว่าและห้อยย้อยลงเล็กน้อย เกสรผู้ มี 4 อัน แยกเป็นคู่สั้นหนึ่งคู่ และยาวหนึ่งคู่ รังไข่กลม มีขนคลุม ภายในแบ่งเป็น 2 - 4 ช่อง แต่ละช่องมีไข่อ่อนหนึ่งหน่วย หลอดท่อรังไข่มีหลอดเดียว ปลายหลอดแยกเป็นสองแฉกเล็ก ๆ ดอก สีน้ำเงินแกมขาว ออกดอกระหว่างเดือน มีนาคม - พฤษภาคม