ไม้ต้น ไม่ผลัดใบ สูง 10-20 ม. เปลือกต้นสีน้ำตาลแกมแดงเรื่อ กิ่งก้านเกลี้ยงมียางเหนียวสีขาว หูใบเล็ก ยาว 1.5-5 ซม. หุ้มลำต้น เมื่อหลุดร่วงทิ้งรอยแผลเป็นเป็นวงแหวนไว้ บนกิ่ง 
ใบ  เดี่ยว เรียงเวียนสลับ รูปรี รูปรีแกมขอบขนาน หรือรูปไข่กลับแกมรี กว้าง 3.5-12 ซม. ยาว 5-25 ซม. ปลายมน หรือค่อนข้างเรียวแหลม โคนค่อนข้างสอบแคบ และเป็นครีบเล็กน้อย ขอบเรียบเกลี้ยง เมื่อแห้งสีส้มไหม้ๆ เส้นใบมี 6-10 คู่ ก้านใบยาว 8-25 มม. ใบในต้นกล้าขอบจักเป็นพูข้างละ 1-3 คู่ 
ดอก  สีเขียวสด ดอกแยกเพศอยู่ร่วมกัน ออกเป็นช่อเเดี่ยวๆ ตามง่ามใบ บนกิ่งใหญ่ที่มีใบช่อดอกเพศเมีย มี 1-2 ช่อ อยู่ในง่ามใบของใบที่ต่ำที่สุด ช่อดอกเพศผู้ ติดอยุ่สูงกว่าและมีจำนวนมาก เป็นรูปกระบองแคบ หรือรูปถัง กว้าง 8-28 มม. ยาว 25-70 มม. มีกลีบรวมที่มีลักษณะคล้ายใบประดับ เมื่อบานมีกลิ่นคล้ายน้ำตาลไหม้ ก้านช่อดอกกว้าง 2-3 มม. ยาว 12-55 ม. ที่ปลายขยายออกเป็นปีกเล็ก หรือวงแหวนล้อมรอบโคนของช่อดอก กลีบรวมจักเป็น 2 พู มีขนประปราย เกสรเพศผู้มี 1 อัน ยาว 1.5-2 มม. ช่อดอกเพศเมีย รูปทรงกระบอก แข็งและใหญ่กว่าช่อดอกเพศผู้วงกลีบรวมโผล่พ้นออกมาเห็นชัด ปลายเป็นรูปกรวย ยอดเกสรเพศเมียมี 1 อัน รูปช้อน โผล่พ้นขึ้นมา 1.5 มม. 
ผล  รูปรี สีเขียวอมเหลือง กว้าง 25-50 ซม. ยาว 30-100 ซม. มีก้านผลกว้าง 1-3 ซม. ยาว 5-10 ซม. ผิวเป็นตุ่มรูปกรวยปลายแหลม หรือมนอยู่ทั่วไป เมื่อสุกมีกลิ่นหอม ผลย่อยแต่ละผลอยู่ในกลีบรวมสีเหลืองถึงสีส้มสด มัน เป็นเนื้อหนานุ่มคล้ายถุง เมล็ดฺ มีจำนวนมาก รูปค่อนข้างกลม หรือขอบขนาน กว้าง 15-20 มม. ยาว 25-30 มม. [7]