- ไม้ล้มลุก สูง 1-2 ม. ลำต้นตั้งตรง มีขนหยาบ ใบ เดี่ยว เรียงสลับ รูปฝ่ามือ มี 3-7 แฉก กว้างและยาว 10-30 ซม. ขอบจักไม่สม่ำเสมอ ผิวใบมีขนหยาบทั้งสองด้าน ก้านใบยาว 7-15 ซม. มีขนหยาบ หูใบคล้ายเส้นด้าย ยาว 7-10 มม. มีขนหยาบ ดอก ออกเดี่ยวตามง่ามใบ ก้านดอกยาว 1-2 ซม. มีขนหยาบ ริ้วประดับมี 8-10 แฉก รูปเส้นด้าย ยาวประมาณ 1.5 ซม. มีขนหยาบ กลีบเลี้ยงติดกันคล้ายกาบ มีขนรูปดาวหนาแน่น กลีบดอกสีเหลือง มี 5 กลีบ กลางดอกสีม่วงแดง เมื่อบานเส้นผ่านศูนย์กลาง 5-7 ซม. กลีบดอกรูปไข่กลับ ยาว 4-5 ซม. ผล แบบผลแห้งแตก รูปยาว ปลายแหลม มีห้าเหลี่ยมตามยาว กว้าง 1.5-2 ซม. ยาว 10-22 ซม. มีขนหยาบแข็งมี 5 ช่อง แต่ละช่องมีเมล็ดมาก เมล็ด กลม เส้นผ่านศูนย์กลาง 4-5 มม. [7]
