ไม้ยืนต้น ขนาดกลางถึงขนาดใหญ่ ผลัดใบ สูงได้ถึง 25 ม. 
ลำต้น มีเรือนยอดแผ่กว้าง ด้านบนค่อนข้างเสมอกัน เปลือกลำต้นสีเทาอ่อนหรือสีครีมถึงเทาคล้ำ 
ใบ เป็นใบประกอบแบบขนนก 2 ชั้น มีก้านใบชั้นใน 10-15 คู่ ก้านใบยาวที่สุดมีใบย่อย 15-30 คู่ใบย่อยเล็กไม่มีก้าน รูปขอบขนาน ขนาดกว้าง 2-3 มม. ยาว 6-10 มม. ปลายใบแหลมเป็นติ่งสั้น โคนใบมน เบี้ยว ขอบใบเรียบ เส้นแขนงใบข้างละ 4-14 เส้น เส้นใบหลักไม่สมมาตร อยู่ใกล้ขอบใบด้านบนของใบย่อย หูใบเป็นแผ่นใหญ่โดยเฉพาะบริเวณยอดอ่อน 
ดอก ออกเป็นช่อกระจุกโคนใบหรือปลายกิ่ง ช่อดอกแตกแขนงเป็นช่อย่อย หูใบเป็นแผ่นใหญ่โดยเฉพาะบริเวณยอดอ่อน ดอกออกเป็นช่อกระจุกจากโคนใบหรือปลายกิ่ง ก้านช่อดอกย่อยยาว 1-3 ซม. ดอกย่อยสีขาวหรือขาวอมเหลือง ไม่มีก้าน มีกลิ่นหอมอ่อน ๆ ดอกย่อยที่อยู่ตามขอบข้อดอกสมบูรณ์เพศ ที่อยู่ตรงกลางเป็นดอกเพศผู้ ทั้งกลีบเลี้ยงและกลีบดอกเป็นรูปกรวย ปลายแยกเป็น 5 แฉก ชั้นกลางดอกยาวกว่าชั้นกลีบเลี้ยง 2-3 เท่า เกสรเพศผู้ 10-25  มม. มีเป็นจำนวนมาก โคนเชื่อมกันเป็นท่อ โดยดอกย่อยตรงกลางมีเกสรเพศผู้สั้นกว่าและแน่นหนากว่าย่อยรอบนอก รังไข่นูนเหนือฐานวงกลีบรวม ภายในมี 1 ช่อง มีไข่อ่อนจำนวนมาก ก้านเกสรยาวคล้ายเส้นด้าย 
ผล เป็นฝักแบบมากคล้ายกระถิ่น กว้าง 1.5 – 2.0 ซม ยาว 7-15 ซม เวลาแห้งไม่แตกออก มีสีเหลืองอมส้ม หรือน้ำตาลอมเหลือง เมล็ดแบบ ขนาดประมาณ 0.7 ซม ผิวเป็นมัน สีน้ำตาลแก่ [8]