ไม้เกาะเลื้อยอิงอาศัย มียางขาว ลำต้นเล็ก รากออกตามข้อและปล้อง ใบเดี่ยว เรียงตรงข้าม รูปเกือบกลมคล้ายเบี้ย ปลายมีติ่งสั้น ใบหนาและอวบน้ำมองไม่เห็นเส้นใบ ช่อดอกแบบช่อกระจุกออกตามง่ามใบ มี 1-5 ดอก บานทีละดอก ดอกเล็กมาก กลีบดอก 5 กลีบ สีขาวนวล โคนติดกัน รูปคล้ายคนโท ปลายแยกเป็น 5 แฉก ฝักรูปทรงกระบอก ยาว 1.5-4 ซม. ฝักแก่แตกแนวเดียว มีเมล็ดมาก เมล็ดมีขนยาวสีขาวเป็นพู่ที่ปลายด้านหนึ่ง  
  
   
