พืชล้มลุก   สูงได้ถึง  80 ซม.  ลำต้นค่อนข้างกลม   ยาว  มีข้อค่อนช้างโตและมีวงสีแดงใต้ข้อ  มีรากงอออกจากตาบริเวณโคนต้นหรือข้อที่อยู่บริเวณโคนต้น  แตกกิ่งก้านสาขาได้มาก  
ใบ  ใบเดี่ยวเรียงแบบเวียนสลับไปตามข้อ   ก้านใบยาว  2-5  มม.  บริเวณโคนก้านมีปลอกขนาดยาว  1.5 ซม.  ห่อเป็นท่อหุ้มเห็นได้เด่นชัด   แผ่นใบรูปใบหอก  ขนาดกว้าง  0.5-2.0 ซม.  ยาว  2-8 ซม.  ปลายใบแหลมโคนใบสอบ  แคบแบบรูปลิ่ม   ขอบใบเรียบ เนื้อใบมีต่อมกระจายทั่ว  
ดอก  ออกเป็นช่อแบบช่อกระจะ  ยาวได้ถึง  17 ซม.  ที่ยอดหรือปลายกิ่ง  มีใบประดับรูปกวย  ดอกย่อยสมบูรณ์เพศ   ก้านดอกย่อยยาวกว่าใบประดับ   วงกลีบรวม  4-5  กลีบ  สีขาวอมเขียวถึงสีชมพู   เกสรเพศผู้ 5  อัน  รังไข่นูนเหนือฐานวงกลีบรวม  ก้านเกสรมีปลายเว้นลึกแยกเป็น  2  พู  
ผล  เป็นแบบแห้ง   เมล็ดล่อน  ยาว  2-3  มม. มี  2-3  มุม  เมื่อสุกสีดำอมน้ำตาล [10]