ไม้เถา, ลำต้นยาวหลายเมตร, มีขนหยาบทั้งต้น; มือเกาะมี 2 – 3 แขนง, 
ใบ เดี่ยว, เรียงสลับกัน, แผ่นใบกว้าง 10 – 20 ซม., ยาว 10 – 25 ซม., เป็นเหลี่ยม หรือ แฉก 5 – 11 แฉก; ปลายใบแหลม, ขอบใบหยักแบบซี่ฟัน, โคนใบเว้าเป็นรูปหัวใจกว้าง ๆ; มีขนทั้ง 2 ด้าน; ก้านใบยาว 10 – 20 ซม. 
ดอก ออกเดี่ยว ๆ ตามง่ามใบ, ดอกเพศผู้ และดอกเพศเมียอยู่บนต้นเดียวกัน; ดอกบานเต็มที่กว้าง 6 – 12 ซม. ดอกเพศผู้ ก้านดอกยาว 5 – 15 ซม.; กลีบรองกลีบดอกโคนเชื่อมติดกัน, ปลายแยกเป็นกลีบแคบ ๆ 5 กลีบ; กลีบดอกสีเหลือง, โคนเชื่อมติดกันเพียงเล็กน้อย, ปลายแยกเป็น 5 กลีบ, กลีบรูปไข่กลับ, ยาว 3 – 5 ซม., มีเส้นมองเห็นชัดเจน; เกสรผู้ 3 อัน, ติดอยู่ใกล้ปากท่อดอก; อับเรณูหันออกด้านนอก. ดอกเพศเมีย ก้านดอกสั้น, กลีบรองกลีบดอกและกลีบดอก, มีลักษณะเหมือนดอกเพศผู้; รับไข่รูปไข่ หรือรูปทรงกระบอก, ยาว 2 – 4 ซม., มีขนยาวปกคลุมหนาแน่น, ท่อรับไข่สั้น, ปลายท่อแยกเป็น 3 แฉก, 
ผล รูปไข่แกมขอบขนาน หรือ ขอบขนานค่อนข้างยาว, กว้าง 10 – 20 ซม., ยาว 20 – 40 ซม., ผลอ่อนมีขน, ผลแก่ผิวนอกมีนวลแป้งสีขาวเคลือบอยู่, ผิวแข็ง, เนื้อสีขาวปนเขียวอ่อน, หนา และอุ้มน้ำ, เนื้อตรงกลางฟุ, พรุน, มีเมล็ดติดอยู่จำนวนมาก. เมล็ด รูปไข่, แบน, กว้าง 5 – 7 มม., ยาว 10 – 15 มม., สีขาว หรือ สีน้ำตาลอ่อน, ผิวเรียบ. [6]