เป็นไม้เลื้อยอายุยืนนานกว่า 15 ปี เปลือกลำต้นสีเขียวเมื่ออายุน้อย เปลี่ยนเป็นสีน้ำตาลเมื่ออายุมากขึ้น ตามลำต้นมีข้อโป่งออกจัดเจน รากออกตามข้อเพื่อยึดเกาะ เกิดรากประมาณ 10-20 ราก แต่ละรากยาวประมาณ 3-4 ม. 
ใบเดี่ยวเรียงสลับ รูปไข่หรือรี ปลายใบแหลม โคนใบมนหรือรูปหัวใจปลายแหลมเล็กน้อย ใบกว้าง 3.5-6 ซม. ยาว 7-10 ซม. ก้านใบยาว 10-20 มม. ผิวใบด้านบนเป็นมัน ด้านล่างสีเขียวอ่อนกว่าด้านบน ขอบใบบางพันธุ์เรียบบางพันธุ์หยักเป็นคลื่น 
ดอกออกเป็นช่อยาวประมาณ 7-14 ซม. เกิดตามข้อตรงข้ามกับใบ ดอกย่อยไม่มีก้านดอก แต่ละช่อดอกมีดอกย่อยประมาณ 150 ดอกย่อย ช่อดอกขณะอ่อนมีสีเหลืองอมเขียว เมื่อดอกมีสีเขียว ดอกบานทั้งช่อประมาณ 5-7 วัน ช่อดอกตัวเมียมีกลีบประดับอยู่เกือบกลมขนาด 4-5 มม. ติดอยู่ตามแกนช่องดอกรองรับดอก รังไข่กลมปลายเกสรแยก 3-5 แฉก ช่อดอกตัวผู้ที่มีดอกเกสรตัวผู้ 2 อัน 
ผลรวมกันบนช่อยาว 5-15 ซม. ผลรูปทรงกลมขนาด 3-6 มม. ผลอ่อนมีสีเขียวอ่อน ผลแก่สุกเต็มที่สีส้มหรือสีแดง เมื่อผลแห้งมีสีดำ ภายในมี 1 เมล็ดเรียกพริกไทยดำ ขยี้เปลือกหลุดง่ายเรียกพริกไทยอ่อน เมล็ดแข็งค่อนข้างกลมมีกลิ่นเฉพาะฉุน รสเผ็ด [3]