เป็นพุ่มไม้กึ่งไม่รอเลื้อยแตกแขนงชิดหรือเกือบชิดพื้นสูง 8-10 เมตร ตามลำดับและกิ่งมีหนามแข็งโค้งทั่วไป ถ้าปล่อยตามธรรมชาติจะกลายเป็นไม้เถาขนาดใหญ่ เลื้อยพาดเกาะไม้อื่นไปได้ถึง 10 เมตร เรือนยอดรกสับสน แผ่กระจายให้ร่มเงา ถ้าตัดแต่งช่วยจะให้เรือนยอดเป็นพุ่มได้ตามต้องการ เปลือกนอกสีเทาออกเหลือง มีปมใหญ่ขนาดปลายนิ้วชี้ทั่วไปทั้งเถา ส่วนปลายมีหนามแหลมสีดำ ปมหนามหลุดจะเป็นรอยแผลเป็น เปลือกสีขาวอมชมพู 
ใบ  เป็นใบประกอบแบบขนนกสองชั้น เรียงสลับกัน ใบประกอบยาว 15-45 เซนติเมตร มีใบประกอบแขนงแตกออกตรงข้ามกันทางด้านข้าง 8-16 คู่ แต่ละใบประกอบแขนงมีใบย่อยออกตรงข้ามกัน 7-18 คู่ ใบยอดเล็กเป็นฝอย คล้ายใบหางนกยูงไทย รูปขอบขนาน กว้าง 6-10 มิลลิเมตร ยาว 10-20 มิลลิเมตร ปลายมน เว้าตรงกลางเล็กน้อย โคนเบี้ยวขนาดไม่เท่ากัน ผิวใบเกลี้ยงทั้งสองด้าน ขอบใบเรียบ ใบอ่อนสีเขียวสดใสมาก ใบแก่สีเขียวเข้ม 
ดอก  เป็นช่อ ไม่แตกแขนง ออกตามปลายกิ่ง และตามง่ามใบใกล้ปลายกิ่ง ก้านดอกยาว 15-20 มิลลิเมตร มีขนประปราย ดอกแต่ละช่อเป็นช่อรวมหลายสิบดอก ดอกบานจากโคนช่อดอกออกไปยังปลายช่อคล้ายราชพฤกษ์ ดอกแต่ละดอกมีกลีบรองกลีบดอก 5 กลีบ ขอบกลีบเกยซ้อนทับกัน กลีบล่างสุดโค้งงอและมีขนาดใหญ่กว่ากลีบอื่นๆ กลีบดอกรูปไข่กลับหรือรูปช้อน ผิวและขอบกลีบย่น โคนกลีบจะคดเรียว มีขนยาวคลุมจากโคนกลีบถึงกลางของกลีบ ดอกสีเหลืองมีกลิ่นหอมแรง เกสรตัวผู้มี 10 อัน มีขนทั่วไป รังไข่รูปรีๆ มีขนแน่น ภายในมี 1 ช่อง และมีไข่อ่อนมาก 
ผล  เป็นฝักแข็ง แบน สีน้ำตาลแก่เป็นจุด ลักษณะคล้ายฝักถั่วแปบ กว้าง 1.5-2.5 เซนติเมตร ยาว 6-12 เซนติเมตร รูปรี ผลแก่แห้ง สีน้ำตาล ปลายฝักมีจงอยแหลม แต่ละฝักมี2-4 เมล็ด รูปรี [3]