ใบ  เป็นใบประกอบแบบขนนกสองชั้น เรียงสลับกัน ใบประกอบยาว 15-45 เซนติเมตร มีใบประกอบแขนงแตกออกตรงข้ามกันทางด้านข้าง 8-16 คู่ แต่ละใบประกอบแขนงมีใบย่อยออกตรงข้ามกัน 7-18 คู่ ใบยอดเล็กเป็นฝอย คล้ายใบหางนกยูงไทย รูปขอบขนาน กว้าง 6-10 มิลลิเมตร ยาว 10-20 มิลลิเมตร ปลายมน เว้าตรงกลางเล็กน้อย โคนเบี้ยวขนาดไม่เท่ากัน ผิวใบเกลี้ยงทั้งสองด้าน ขอบใบเรียบ ใบอ่อนสีเขียวสดใสมาก ใบแก่สีเขียวเข้ม 
