- ใบ รับประทานสดกับลาบ(ขมุ)
  ยอดอ่อน รับประทานสดจิ้มน้ำพริก มีรสขมเล็กน้อย(คนเมือง)
- ทั้งต้น ต้มน้ำอาบแก้ผื่นคัน อาจใส่รวมกับแพพันชั้นก็ได้(คนเมือง)
  ลำต้นและใบ ต้มน้ำดื่มเป็นยาแก้สรรพพิษ(คนเมือง)
  กิ่งและใบ ต้มน้ำอาบหรืออบตัวแก้ไข้ ไม่สบาย หลังจากคลอดลูก ใช้ต้มรวมกับเมโกล่บละ กล้วยตานี และกล้วยป่า(กะเหรี่ยงแม่ฮ่องสอน)  
  ยอดอ่อน รับประทานเป็นยาแก้อาการท้องผูก(ม้ง)
- ใบ เอาไปใส่รังไข่ช่วยไล่ไรไก่เพราะใบมีกลิ่นเหม็น รุนแรง(คนเมือง)
- เปลือกต้น พบสารที่มีฤทธิ์ต้านสารพิษที่ทำลายตับ ต้านอาการปวดและอักเสบ ใบหรือทั้ง 5 แก้ไข้มาลาเรีย วัณโรค รักษาโรคผิวหนัง ห้ามเลือด ฆ่าเชื้อโรค [5]  
- ชาวเขาเผ่าลีซอใช้ใบต้มน้ำอาบให้ไก่เพื่อกำจัดไรไก่  หรือให้คนอาบเพื่อกำจัดเหาและไร   หรือแก้แผลเปื่อย   แผลอันเกิดจากอาการคันและเกา  พวกม้งใช้ใบตำและอาจจะผสมกับใบพืชอื่นๆ  เช่น  ส้มโอ  เครือเขาดำ  ท้อ  ตำร่วมกัน  ห่อผ้ารัดที่ข้อมือด้านหนึ่งและข้อเท้าอีกด้านหนึ่ง  แก้ไข้มาลาเรีย(8)   กะเหรี่ยงใช้ทั้งต้นต้มอาบแก้อาการวิงเวียนศีรษะ(6)  ชาวเขาโดยทั่วไปใบตำพอกแก้อาการอักเสบ   บวมอันเกิดจากไฟ  น้ำร้อนลวกหรือสาเหตุอื่นๆ  ไทยใหญ่ใช้รากต้มกินเป็นยาบำรุงกำลัง [9]