ไม้ต้น, สูง 5 – 7 ม.; เปลือกสีเทา, กิ่งแผ่สาขาขนานกับพื้นดิน, ตามกิ่งมีขนปกคลุม, ขนนุ่ม และปลายเป็นตุ่ม, ยอดอ่อนเมื่อจับดู, จะรู้สึกเหนียวมือเล็กน้อย. 
ใบ  เดี่ยว, เรียงสลับแบบทแยงกัน, รูปขอบขนานแกมรูปไข่, กว้าง 1.5 – 3.5 ซม., ยาว 4.5 – 9 ซม.; ปลายใบเรียวแหลม; โคนใบข้างหนึ่งมนข้างหนึ่งแหลม; ขอบใบหยัก; มีขนปกคลุมหนาแน่น; เส้นใบมี 3 – 5 เส้น, ด้านบนสีเขียว, ด้านล่างสีนวล; ก้านใบยาว 0.2 – 0.6 ซม., มีขน, โคนก้านเป็นปม ๆ . 
ดอก  ออกเดี่ยว ๆ หรือเป็นคู่ เหนือง่ามใบ, เวลาบานมีเส้นผ่าศูนย์กลางประมาณ 2 ซม., ก้านดอกยาว 1.5 – 1.6 ซม., มีขน; กลีบรองกลีบดอก 5 กลีบ, ไม่ติดกัน, สีเขียว, รูปหอก, กว้างประมาณ 3 มม., ยาวประมาณ 10 – 12 มม.; ปลายแหลมเป็นหางยาว, โคนกลีบตัด, ด้านนอกมีขน, ด้านในเกลี้ยง; กลีบดอก 5 กลีบ, สีขาว รูปไข่กลับป้อม ๆ , ย่น, เกลี้ยง, กว้างประมาณ 9 มม., ยาวประมาณ 11 มม.; เกสรผู้จำนวนมาก, ก้านเกสรยาว 5 – 6.5 มม., เกลี้ยง; เกสรเมียก้านเกสรสั้น, ภายในมี 5 – 6 ช่อง, แต่ละช่องมีไข่อ่อนจำนวนมาก. 
ผล  กลม, ผิวบางเรียบ, เส้นผ่าศูนย์กลาง 0.75 – 1.5 ซม., สุกสีแดง, รสหวาน, กินได้. เมล็ด เล็กๆ จำนวนมาก. [6]