- ยอดอ่อน นึ่งเป็นผักจิ้มน้ำพริกหรือนำไปแกง(ลั้วะ)
- ทั้งต้น นำมาหมกไฟรวมกับหญ้าเอ็นยืด แล้วนำมานวด แก้อาการปวดเมื่อย(ลั้วะ)
  ยอดอ่อน นำมา 3-7 ยอด ลนไฟจนเหี่ยว แล้วนำไปคั้นกับน้ำที่ต้มไว้แล้ว กรองเอาน้ำใสๆ ผสมกับยาลม ยาผงแดง กินแก้ไข้ ไม่สบายตัว หรือมีอาการชัก(คนเมือง)
  ใบ ทุบแล้วแช่น้ำรวมกับตะไคร้ เมล็ดถั่วเหลืองและก้านผลฟักทอง ดื่มแก้อาการลมชัก เนื่องจากมีไข้สูง(ปะหล่อง)
  ใบ ทุบผสมกับไพล ตะไคร้ ฮ่อมเกี่ยวน้อยและฮ่อม ห่อด้วยผ้าแล้วใช้เป็นยาประคบแก้อาการปวดเมื่อย(ไทลื้อ)
  ราก ต้มน้ำดื่มแก้อาการปวดท้อง ใช้ร่วมกับรวมกับพืชอีกหลายชนิด(ขมุ)
- ลำต้น ใช้เป็นยาฝาดสมาน บำรุงอวัยวะเพศ แก้ตกขาว โรคมะเร็ง คอตีบ ปัสสาวะเป็นโลหิต ไอเป็นโลหิต อุจาระเป็นโลหิต อาเจียนเป็นโลหิต โรคลำไส้อักเสบ บำรุงไต วิธีใช้ด้วยการนำมาต้มเอาน้ำดื่ม หรือนำลำต้นมาตำให้ละเอียดคั้นเอาน้ำผสมกับน้ำหอม ใช้สูดดม แก้โรคดีซ่านและแก้ไข้หวัด และเมื่อนำมาผสมกับพริกไทยและน้ำผึ้ง แล้วปั้นเป็นกลอนเล็ก ๆ ใช้กินเป็นยาบำรุงร่างกายให้แข็งแรง แก้ปวดเมื่อย 
  ใบ นำใบสดมาตำให้ละเอียดแล้วคั้นเอาน้ำมาผสมกับน้ำมันมะพร้าว ใช้ใส่ผม ช่วยทำให้ผมดก ดำเป็นมัน และยังแก้ผมหงอกก่อนวัย เมื่อนำมาผสมกับน้ำผึ้งกิน เป็นยาแก้โรคหวัด น้ำมูก  
  ไหลใช้กับทารก ตำเอากากมาพอกบริเวณแผลฟกช้ำ แผลไฟไหม้ แผลห้ามโลหิต และเป็นยาแก้โรคผิวหนังกลากเกลื้อน จากเชื้อรา 
  ดอกและใบ ใช้ต้มแล้วนำมาทา ในบริเวณเหงือก หรือฟันที่ปวด 
  ราก ใช้ต้มเอาน้ำกิน เป็นยาแก้โรคเลือดจาง โรคปอด ท้องร่วง โรคบิด หอบหืด หลอดลมอักเสบ ตับอักเสบ อาการแน่นหน้าอก และรักษาโรคเกี่ยวกับตา[1]