ต้น  	เป็นพรรณไม้เลื้อยที่มีลำต้นเป็นเถา ลักษณะลำเถาเรียบไม่มีขน พื้นผิวเป็นร่องไปตามยาวของลำเถา
ใบ	  ใบเป็นใบเดี่ยว มีลักษณะเป็นรูปหอกแกมรูปไข่ โคนใบเว้าหยักลึกเป็นรูปหัวใจ ปลายใบแหลม พื้นผิวและริมขอบใบเรียบเกลี้ยง ใบมีขนาดกว้างประมาณ 2 – 5 นิ้ว ยาวประมาณ 3 – 10 นิ้ว ก้านใบยาวประมาณ 1.5 – 2.5 นิ้ว
ดอก  	ดอกออกเป็นช่อสั้น ๆ ช่อหนึ่งมี 1 – 2 ดอก ดอกมีลักษณะขนาดเล็ก กลีบดอกมีอยู่ชั้นเดียว โคนกลีบดอกเชื่อมติดกันเป็นหลอดท่อโค้ง ปากท่อเบี้ยวและยื่นยาวออกมาข้างหนึ่งซึ่งยาวเท่ากับท่อดอก ส่วนปลายมนมีขนเล็กน้อย ขนาดดอกยาวประมาณ 2 – 2.5 นิ้ว ดอกมีใบประดับเป็นรูปขอบขนาน ดอกมีกลิ่นเหม็น ดอกออกบริเวณง่ามใบ
ผล	  ผลมีรูปลักษณะเป็นรูปกระเช้า เมื่อผลแก่เต็มที่จะแยกออกจากกันเป็นซีก 6 ซีก และก้านผลก็จะแยกออกเป็น 6 เส้น ยาวประมาณ 1 – 2.5 นิ้ว ข้างในซีกที่แยกออกก็จะมีเมล็ด มีลักษณะเป็นรูปสามเหลี่ยม มีขนาดกว้าง 0.5 – 1 ซม. พื้นผิวเมล็ดด้านหนึ่งจะเป็นตุ่มเล็ก ๆ[1]