- ใบและเมล็ด ใช้ประกอบอาหาร เช่น แกง ผัด น้ำพริก(คนเมือง)
- สรรพคุณความเชื่อ
	  ผล รสขมหวานฝาดร้อนหอมสุขุม แก้พิษตานทราง แก้กระหายน้ำ คลื่นเหียนอาเจียน ขับลมในลำไส้ แก้สะอึก แก้ตาเจ็บ ลมวิงเวียน กระทุ้งพิษไข้ เหือดหัด สุกใสดำแดง บำรุงกระเพาะอาหาร เจริญอาหาร แก้บิดถ่ายเป็นเลือด คั่วบดผสมสุรา แก้ริดสีดวงทวารมีเลือดออก ต้มเอาน้ำบ้วนปากแก้ปวดฟัน เจ็บในปากคอ
	  ทั้งต้น รสเผ็ดสุขุม ขับเหงื่อ ขับพิษเหือดหัด สุกใส ดำแดง ขับลม เจริญอาหาร แก้ท้องอืด ท้องเฟ้อ ขับเสมหะ ดับกลิ่นคาว รมแก้ดากออก พอกทาแก้ผื่นคัน แก้ไฟลามทุ่ง ปวดศีรษะ ไอหวัด อาหารเป็นพิษ แก้สะอึก
	  ราก รสหอมเย็นเป็นกระสาย กระทุ้งพิษไข้หัว เหือดหัด สุกใสดำแดง
	แก้อาการคลื่นไส้อาเจียน ที่เกิดจากธาตุไม่ปกติ ผลแห้งครั้งละ 5-10 ช้อนชา หรือหนัก 7.5-15 กรัม ต้มกับน้ำพอสมควร เคี่ยวให้งวดเหลือ 1 ใน 3 เอาน้ำดื่ม หรืออาจใช้ผลผักชีครึ่งส่วน ผสมกับเมล็ดเทียนดำ 1.5-3 ช้อนชา หรือ 3.5-7.5 กรัม ต้นกับน้ำพอสมควร เคี่ยวให้งวดลงเหลือ 1 ใน 3 เอาน้ำดื่ม
  แก้หัด ใช้ต้นผักชีต้มอาบ
  กากที่เหลือจากการสกัดน้ำมันออกจากผลผักชี มีโปรตีนและไขมัน นิยมนำมาใช้เป็นอาหารสัตว์
หากสัมผัสน้ำมันผลผักชีเป็นเวลานาน อาจทำให้ผิวหนังเกิดการระคายเคืองได้
  ไม่ควรรับประทานผักชีในกรณีที่มีอาการท้องผูก ริมผีปากแห้ง และกระหายน้ำ [3]