ไม้ยืนต้น, ขนาดกลางถึงขนาดใหญ่, สูง 10 – 20 ม., ไม่ผลัดใบ, ลำต้นมักคองอ, เปลือกหนา, สีเทา หรือ น้ำตาลแดง, ลอกออกเป็นแผ่นบาง ๆ ; เรือนยอดเป็นพุ่มกลมหนา, มีขนตามกิ่งอ่อน; เนื้อไม้สีน้ำตาลอ่อน. 
ใบ  รูปไข่แกมรูปหอก หรือรูปไข่กลับรี ๆ, กว้าง 7 – 12 ซม., ยาว 15 – 30 ซม.; เนื้อใบค่อนข้างบาง, ปลายใบเป็นติ่งแหลมสั้น ๆ , ขอบใบหยักแบบฟันเลื่อย, โคนใบเรียวหรือมน, ท้องใบมีขนประปราย; เส้นแขนงใบตรง, มี 30 – 40 คู่; ก้านใบยาว 4 – 5 ซม., โคนก้านใบแผ่ออกเป็นกาบหุ้มกิ่ง. 
ดอก  ใหญ่, สีขาว, ออกเดี่ยว ๆ ตามง่ามใบ, ก้านออกยาว 3 – 5 ซม., มีขนสาก; กลีบรองกลีบดอกโค้งเป็นรูปซ้อน, อุ้มน้ำ; กลีบดอกสีขาว, บาง, รูปไข่กลับ, ร่วงง่าย, รังไข่มี 20 ช่อง, 
ผล  กลมใหญ่, เส้นผ่าศูนย์กลาง 10 – 15 ซม. [6]