ไม้เถา, มีอายุเพียงปีเดียว, ยอดอ่อนนุ่ม, ขนจะค่อย ๆ หลุดร่วงไปเมื่อแก่; ลำต้นเป็นเหลี่ยม, ตามข้อมีมือเกาะเป็นเส้นยาว, บางทีแยกเป็นหลายแขนง. 
ใบ  เดี่ยว, เรียงสลับกัน, แผ่นใบรูป 5 – 7 เหลี่ยม, ขอบใบมีรอยเว้าตื้น ๆ , โคนใบเว้าเป็นรูปหัวใจ, ก้านใบเป็นเหลี่ยม, ยาว 4 – 9 ซม. 
ดอก  ดอกเพศเมีย และดอกเพศผู้ อยู่บนต้นเดียวกัน และมักจะออกตามง่ามใบแห่งเดียวกัน, อาจออกเป็นดอกเดี่ยวหรือเป็นช่อ. ดอกเพศผู้ กลีบรองกลีบดอก โคนเชื่อมติดกัน, ส่วนปลายแยกเป็น 5 กลีบ, ด้านนอกมีขนสั้นและอ่อนนุ่มปกคลุม; กลีบดอก 5 กลีบ, รูปไข่กลับ, สีเหลือง; มีเกสรผู้ 3 อัน, อับเรณูแบบ 1 ช่อง 1 อัน และแบบ 2 ช่อง 2 อัน, ดอกเพศเมีย กลีบรองกลีบดอก และกลีบดอก, มีลักษณะเหมือนดอกเพศผู้; รังไข่รูปขอบขนาน, ท่อรับไข่รูปทรงกระบอก, ปลายแยกเป็น 3 แฉก, ภายในรังไข่มี 3 ช่อง, มีไข่อ่อนจำนวนมาก, 
ผล  ทรงกระบอก, ยาวประมาณ 20 ซม., โคนเรียวเล็ก, มีเหลี่ยมเป็นสันคม 10 สัน, ตามความยาวของผล. [6]