ไม้เลื้อยพาดพันตามสิ่งยึดเกาะ แตกกิ่งก้านสาขามาก เถากลมอวบน้ำ มีขึ้นทั่วไปปลูกง่ายเมล็ดที่ตกสู่พื้นดินจะเจริญเป็นต้นขยายพันธุ์เร็วมาก อาจเป็นไม้ค้างประดับบ้านและใช้เป็นผักได้ด้วย 
ใบ  เป็นในใบเดี่ยว ออกเรียงสลับ มีก้านใบยาว อวบน้ำ รูปไข่ กว้าง 3-8 ซม. ยาว 5-10 ซม. ปลายใบแหลม ใบเว้าคล้ายรูปหัวใจ โคนใบมน เนื้อใบหนานุ่มมือ ขอบใบเรียบ โตคล้ายใบเถาคันใบหนาภายในมีเมือกรับประทานเป็นผักและช่วยระบาย ถ้าเถาและใบแดงหรือม่วงแดงเรียกผักปลังแดง เถาและใบเขียวเรียกผักปลังขาวหรือเขียว 
ดอก เป็นช่อออกตามซอกใบ ดอกย่อยขนาดเล็ก สีชมพู ยาวประมาณ 4 มม. มีกลีบรองดอก 1 กลีบ กลีบเลี้ยง 2 กลีบ กลมรี กลีบดอกสีแดงอ่อน โคนกลีบติดกัน ปลายกลีบแยก 5 แฉก มน ตั้งตรง เกสรตัวผู้ 5 ยาว เกสรตัวเมีย 3 ยอดเกสรตัวเมียกลม รังไข่ 1 ช่อง 
ผล กลมแป้น ผิวเรียบ ปลายผลเป็นลอน ผลสดฉ่ำน้ำขนาดเท่าเมล็ดพริกไทย ผลอ่อนสีเขียวอ่อน ผลสุกสีม่วงดำ น้ำในผลสีม่วงแดง เมล็ดเดี่ยว  [3]