ใบ  เดี่ยว เรียงตรงข้ามสลับตั้งฉาก บางครั้งพบเรียงเวียนสลับ รูปรีแกมขอบขนานหรือรูปรีแกมรูปไข่ กว้าง 2.6-16 ซม. ในต้นกล้ามีขนาดกว้างถึง 18 ซม. ยาวถึง 40 ซม. ปลายเรียวแหลม ปลายยอดแหลม ยาวถึง 10-25 มม. โคนใบรูปหัวใจ หรือสอบแคบ ขอบจักเป็นคลื่น หรือค่อนข้างเรียบ เนื้อใบคล้ายกระดาษ มีขนสากทั้งสองด้าน บางครั้งพบขนเกลี้ยง เมื่อแห้งสีเขียวอมเทา เส้นใบมี 4-9 คู่ โค้งขึ้นบน มี 1-3 คู่ออกจากโคนใบ อาจสั้นหรือยาวไปถึงเกือบครึ่งของแผ่นใบเส้นร่างแหเป็นแบบขึ้นบันได ผลแบบมะเดื่อ (fig หรือ syconium) ซึ่งต่อไปจะเจริญเป็นผล  fig เกิดจากฐานดอกที่บวมพองขึ้น ภายในกลวง ที่ปลายมีช่องเปิดที่มีใบประดับปิดอยู่ ภายใน fig นี้มีดอก 3 ประเภทคือ ดอกเพศผู้ ดอกเพศเมีย และดอกปุ่มหูด fig นี้ส่วนมากเกิดเป็นช่อตามลำต้นบนกิ่งที่ห้อยลง ไม่มีใบ มีหลายกิ่งอยู่รวมกันออกจากลำต้นและกิ่งใหญ่ๆ ยาวถึง 1.5 ม. บางครั้งเลื้อยไปตามพื้นดิน หรือพบบ้างที่เกิดตามง่ามใบ มีขนสากเล็กน้อย เมื่อแก่สีเหลืองอ่อนมีก้านยาว 5-15 มม. ที่โคนมีใบประดับ 3 ใบ ยาว 1.5 ม. บางครั้งเลื้อยไปตามพื้นดิน หรือพบบ้างที่เกิดตามง่ามใบ มีขนสากเล็กน้อย เมื่อแก่สีเหลืองอ่อนมีก้านยาว 5-15 มม. ที่โคนมีใบประดับ 3 ใบ ยาว 1-1.5 มม. ค่อนข้างเป็นสามเหลี่ยม fig รูปไข่กลับแกมรูปผลแพร์ หรือค่อนข้างกลม กว้าง 15(-25)-25(-35) มม. มีใบประดับแบนชิดอยู่ กว้าง 2-4 มม. บางครั้งไม่มี มักมีสันบางๆ บนผิว ช่องเปิดจะค่อนข้างแบน มีใบประดับคล้ายติ่งรูปกรวย 5-6 ใบซ้อนกัน และมีใบประดับเล็ก ๆ อยู่ข้างในอีกหลายใบ ไม่มีขนและเซลล์แข็ง ดอกเพศผู้ มี1-2 แถว กลีบรวมจักเป็น 3-4 พู ปลายมีขน เกสรเพศผู้มี 1 อัน ดอกปุ่มหูดไม่มีก้าน หรือมีก้านมีกลีบรวมปกคลุมใข่ ดอกเพศเมีย ไม่มีก้าน หรือมีก้าน กลีบรวมเชื่อมติดกันคล้ายปลอกหรือท่อสั้นๆ รอบก้านของรังไข่ที่มีสีน้ำตาลแดง ก้านเกสรเพศเมียมีขนสากที่เหนือโคนขึ้นไป เมล็ด ยาวประมาณ 1 มม. มีสันเล็กน้อย มีปุ่ม มีขั้วเมล็ด  