ไม้พุ่ม หรือ ไม้ต้น, ขนาดเล็ก, สูงได้ถึง 6 ม., ยอดอ่อน 
ดอก ออกเป็นช่อ สีนวลขาว
ใบ  เดี่ยว, เรียงสลับกัน, กว้าง และยาว 15 – 60 ซม., มีแฉกเป็นแบบนิ้วมือ 5 – 12 แฉก, ปลายแฉกแหลม, ขอบหยักแบบฟันเลื่อย, ที่ปลายแหลมของแต่ละหยักมีต่อม, เนื้อใบค่อนข้างบาง, ไม่มีขน, สีเขียว หรือเขียวแกมแดง; ก้านใบยาว 10 – 30 ซม., มีต่อมที่ปลายก้าน
ดอก  ออกเป็นช่อที่ยอดหรือตามปลายกิ่ง, ตั้งตรง, สีเขียว หรือม่วงแดง, มีทั้งดอกเพศผู้และดอกเพศเมียอยู่บนช่อเดียวกัน. ดอกเพศผู้ อยู่ตอนบน, กลีบรองกลีบดอกบาง, แยกเป็น 3 – 5 แฉก; เกสรผู้จำนวนมาก; ก้านเกสรติดกันเป็นกระจุกหรือแยกเป็นกลุ่ม ๆ , อับเรณูรูปค่อนข้างกลม. ดอกเพศเมีย อยู่ส่วนล่างของช่อดอก, ก้านดอกยาวกว่าดอกเพศผู้; กลีบรองกลีบดอกเชื่อมติดกันคล้ายกาบ, ปลายมี 5 หยัก, หลุดร่วงง่าย; รังไข่มี 3 อัน, แต่ละอันภายในมี 3 ช่อง, มีไข่อ่อนช่องละ 1 หน่วย
ผล  รูปไข่, เป็นชนิดแก่แล้วแห้ง, สีเขียว หรือเขียวแกมม่วง, ยาว 1 – 1.5 ซม., มีหนามอ่อน ๆ คลุม. เมล็ด มีพิษ, มีน้ำมัน [6]