ไม้ต้น ลำต้นคดงอ แตกกิ่งก้านไม่มากนัก หูใบรูปแถบแคบ ปลายแหลม ยาว 0.2-0.5 ซม. 
ใบ เดี่ยว เรียงสลับ รูปไข่ กว้าง 5-6.5 ซม. ยาว 7-10 ซม. ปลายเรียวแหลวยาว โคนกลม ค่อนข้างรูปหัวใจ หรือค่อนข้างตัด ใบอ่อนขอบจักเป็นพูสองข้างไม่เท่ากัน ขอบพูจักเป็นซี่ฟัน เส้นใบมี 3 เส้น ออกจากโคนยาวไปถึงกลางใบ และเส้นใบออกจากเส้นกลางใบ 4 คู่ เส้นร่างแหเห็นชัดด้านล่างก้านใบเรียวเล็ก ยาว 1.0-1.5 ซม. 
ดอก สีขาว ออกเป็นช่อดอกเพศผู้และช่อดอกเพศเมียอยู่ต่างต้นกัน ช่อดอกเป็นหางกระรอก ยาวประมาณ 2 ซม. ดอกเพศผู้ วงกลีบรวมมี 4 แฉก เกลี้ยง เกสรเพศผู้มักมี 3 อัน อับเรณูค่อนข้างกลม มีรยางค์เป็นต่อม ปลายมน เกสรเพศเมียปลอมสั้น ดอกเพศเมีย วงกลีบรวมมี 4 แฉก เกลี้ยง ขอบมีขน เมื่อเป็นผลจะอวบน้ำ รังไข่เกลี้ยง ก้านเกสรเพศเมีย มี 2 อัน 
ผล สด ติดเป็นกลุ่ม สีขาว เปลี่ยนเป็นสีแดง และม่วงดำ [8]