เป็นพรรณไม้เลื้อย ที่มีลำเถายาวหลายเมตร ซึ่งลำเถานี้จะอวบน้ำ ไม่มีขน และแตกกิ่งก้านสาขามาก ลำเถามีสีเขียว และสีม่วงอมแดง ใบเดี่ยว และจะออกสลับกันไปตามข้อต้น ลักษณะของใบคล้ายกับรูปหัวใจ ปลายแหลมโคนใบเว้า ยาวประมาณ 1.5-5 นิ้วมีสีเขียวเป็นมัน และเมื่อขยี้ดูจะเป็นเมือก ดอกออกเป็นช่ออยู่ตามง่ามใบ ช่อดอกยาวประมาณ 2-8 นิ้วจะไม่มีก้านดอก ซึ่งดอกนี้มีขนาดเล็กกลีบสีชมพูหรือสีแดงอ่อน ส่วนฐานติดกัน ปลายแยกออกเป็น 5 กลีบ ผลเมื่อดอกแก่ก็จะกลายเป็นผล ซึ่งมีขนาดประมาณ 5-6 มิลลิเมตร โตกว่าลูกพริกไท 2-3 เท่าพอแก่จะเป็นสีม่วงอมดำ มีเนื้อนิ่ม ภายในผลเป็นน้ำมีสีม่วง