พืชล้มลุก   อายุหลายปี   สูงได้ถึง  150 ซม.  ลำต้นสีเขียวอมแดง  ผิวเกลี้ยง  ค่อนข้างกลม  มีรากแก้วคล้ายหัวผักกาด  ยาวโดยทั่วไป  20-30 ซม.  หากทิ้งไว้มีอายุมากอาจยาวได้ถึง  150 ซม.  แตกกิ่งก้านสาขาได้  
ใบ  ใบเดี่ยว  ออกเวียนสลับรอบต้นหรือกิ่ง  หูใบแบน  มีลักษณะคล้ายปลอกหุ้มลำต้น ใบที่อยู่ด้านล่างมีก้านยาว   10-12 ซม.  แผ่นใบรูปหอกแคบถึงรูปใบหอกแกมรูปไข่   ขนาดความกว้าง  2-8 ซม.  ยาว  10-30 ซม.  หรืออีกนัยหนึ่งยาวกว่าความกว้าง  4-5  เท่า  ปลายใบมนเล็กน้อยหรือแหลม   โคนใบสอบแคบ   โค้งมนรูปตัดหรือเว้าตื้น   ขอบใบเป็นลอนคล้ายลูกคลื่นหรือย่นผิวใบเกลี้ย   เส้นใบเป็นลอนคล้ายลูกคลื่นหือย่นผิวใบเกลี้ยง   เส้นใบข้างค่อนข้างเลือนราง   เห็นไม่ชัดเจน  ใบที่อยู่ด้านบนไม่มีก้านใบ   หรือมีแต่สั้นยาวประมาณ  5 มม.  แผ่นใบมักจะยาวแคบกว่าด้านล่าง  
ดอก  ออกเป็นช่อกระจะตั้งขึ้นที่ยอดหรือปลายกิ่ง  บางครั้งแยกแขนงออกเป็น  2-3  แขนงดอกย่อยสมบูรณ์เพศอยู่เป็นกระจุกรอบแกนดอกชิดกันหนาแน่นตามแกนช่อดอก  มีลักษณะคล้ายทรงกระบอกหรือรูปคล้ายกระบอง   กลุ่มดอกที่ออกจากง่ามใบล่างลงมามักจะเป็นกระจุกเล็กๆ  รูปทรงกลมดอกย่อยสีเขียว  มีขนาดเล็ก   วงกลีบรวม  6  กลีบ  เรียงเป็น  2  วง   วงละ  3 กลีบ  กลีบวงในขยายใหญ่และหุ้มผลเมื่อตกผล  เกสรเพศผู้   6 อัน   เรียงตัวเป็น  2  วง  วงละ  3 อัน  อับเรณูติดที่ฐาน   รังไข่รูปไข่นูนเหนือฐานวงกลีบรวม  ภายในมี  3  ช่อง  มีก้านเกสรสั้น  3 อัน  ปลายก้านคล้ายแปรงหรือเป็นชายครุยผลเป็นประเภทเปลือกแข็ง 
เมล็ด  เดี่ยว  ขนาดยาว  2.5-3.0  มม. รูปไข่  ด้านข้างเป็นสันนูนคล้ายปีก  3  สันมีกาบของกลีบหุ้มเป็นสันคล้ายปีก  3  สัน [11]