ช่อดอกแบบช่อแยกแขนง ออกตามง่ามใบและปลายกิ่ง ก้านช่อดอกยาว 1.5-7 ซม. มีขนสีเหลืองหรือน้ำตาลตลอดถึงแกนช่อ ก้านดอกเรียว ยาว 0.5-2 ซม. มีข้อต่อตรงบริเวณต่ำกว่าจุดกึ่งกลางของก้านดอก มีใบประดับที่โคนก้านดอกยาว 2-3 มม. ปลายแหลม มีใบประดับย่อยคู่หนึ่ง เล็กมาก ปลายแหลม ติดตรงก้านดอกในตำแหน่งต่ำกว่าข้อต่อของก้านดอกเล็กน้อย กลีบเลี้ยง 5 กลีบ เล็กมาก รูปขอบขนานแกมรูปไข่ ปลายมน กลีบดอก 5 กลีบ ใหญ่กว่ากลีบเลี้ยงเล็กน้อย สีขาวหรือเหลืองอ่อน รูปขอบขนาน ปลายมน เกสรเพศผู้ 10 อัน ก้านชูอับเรณูสั้น รังไข่รูปไข่เล็กมาก มี 3 พู แต่ละพูมีปีก 3 ปีกที่ด้านข้างทั้งสองและสันกลาง