ไม้ต้น สูงถึง 16 ม. เปลือกลำต้นสีน้ำตาลแดง หรือสีออกเทา เมื่อแก่แตกเป็นร่องหรือเป็นแผ่นๆ 
ใบ  ประกอบแบบขนนกปลายคี่ ยาว 15-35 ซม. มีใบย่อย 4-7 คู่ เมื่ออ่อนสีแดง ก้านใบยาว 3-7 ซม. ค่อนข้างเกลี้ยง มีต่อม 1 คู่ที่โคนของก้านใบ ใบย่อยติดตรงข้าม หรือกิ่งตรงข้ามรูปใบหอกกึ่งรูปเคียว โค้ง กว้าง 1.5-3.5 ซม. ยาว 5-9 ซม. ใบที่เกือบปลายช่อจะใหญ่ที่สุด ปลายแหลม หรือเรียวแหลม โคนเบี้ยวเห็นชัดเจน ขอบจักเป็นฟันเลื่อย ค่อนข้างเกลี้ยง เส้นใบมีประมาณ 15 คู่ ก้านใบย่อยยาว 1-2 
ดอก  สีขาว ออกเป็นช่อแยกแขนงขนาดใหญ่ ตามง่ามใบ หรือตามมุมที่ใบร่วงหลุดไป ยาวถึง 30 ซม. ดอกมีกลิ่นหอม แกนกลางช่อมีเส้นผ่านศูนย์กลางยาวประมาณ 1.5 มม. ค่อนข้างเกลี้ยง แตกกิ่งกางออกเป็น 2 ถึง 3 ชั้น และที่ปลายเป็นช่อกระจุกอยู่ 1-3 ดอก มีขนคล้ายไหม มีใบประดับและใบประดับย่อยรูปใบหอก ยาวประมาณ 0.5-1 มม. มีขนนุ่มสั้น ก้านดอกย่อยยาวประมาณ 2 มม. มีขนนุ่มสั้น กลีบเลี้ยงรูปทรงแจกัน ยาวประมาณ 1 มม. ปลายเป็น 5 พูกลม พูซ้อนเหลื่อมกัน ขนนุ่มสั้น ที่ขอบมีขน กลีบดอกมี 5 กลีบ แยกจากกัน รูปช้อนแคบยาว 4-6 มม. มีขนนุ่มสั้นทั้งสองด้าน ท่อเกสรเพศผู้เกลี้ยง หรือมีขนนุ่ม มี 10 สัน ขอบบนเป็นพูกลม 10 พู อับเรณูมี 10 อัน ยาวประมาณ 0.8 มม. รูปรีแคบ รังไข่เกลี้ยง หรือมีขนนุ่มสั้น 
ผล  สด รูปรี ยาว 1-2 มม. สีเขียว เมื่อแก่สีเหลือง เนื้อบาง นุ่ม [8]