ไม้ล้มลุกหลายปี ลำต้นใต้ดิน เป็นเหง้า มีลำต้นเทียมเกิดจากกาบใบเรียงสลับโอบซ้อนกันแน่นชูเหนือดิน ใบเดี่ยวเรียงสลับ รูปใบหอกแกมขอบขนาน ปลายเรียวแหลม โคนรูปลิ่มแคบมีขนตามขอบใบ และตามเส้นกลางใบด้านล่าง หรืออาจทั่วทั้งด้านล่างของผิวใบ ช่อดอกแบบช่อแยกแขนงออกที่ยอด ค้างลงขณะยังอ่อน มีกาบใบ 2-5 แผ่นรองรับ ร่วงง่าย แกนช่อดอก มี
ขนคลุมแน่น ไม่มีใบประดับ มีใบประดับย่อยขนาดใหญ่ โคนติดกันเป็นรูปถ้วย สีขาวปลายแต้มสีชมพู ผิวเกลี้ยง ช่อดอกย่อยบริเวณโคน มี 2-3 ดอก กลีบเลี้ยงโคนติดกันเป็นหลอดสีขาว ปลายแต้มสีชมพู ผิวเกลี้ยงยกเว้น บริเวณขอบ กลีบดอกสีขาว โคนติดกันเป็นหลอด ผลแบบ ผลแห้งแตก รูปรี มีขนคลุม สุกสีส้มแดง
