ไม้ต้น ขนาดกลาง, สูง 8 – 12 ม. เปลือกสีเขียวอมเทาลอกออกเป็นแผ่นๆ  เนื้อไม้สีแดงอมน้ำตาล
ใบ  เดี่ยว สีเขียวอ่อน กว้าง 0.25 – 0.5 ซม. ยาว 0.8 – 1.2 ซม. เรียงชิดกัน ดูผาด ๆ เหมือนใบประกอบ ก้านใบสั้นมาก
ดอก  เล็กสีขาว หรือ นวล ดอกแยกเพศ แต่เกิดบนต้นเดียวกัน ออกตามง่ามใบ 3 – 5 ดอก มีกลีบรองกลีบดอก 6 กลีบ ไม่มีกลีบดอก ดอกเพศผู้ มีเกสรผู้ 3 อัน ฐานรองดอกมีต่อม 6 ต่อม ดอกเพศเมีย มีฐานรองดอกเป็นรูปถ้วย ขอบถ้วยหยัก รังไข่มี 3 ช่อง หลอดท่อรังไข่ปลายแยกเป็น 2 แฉก ไม่เท่ากัน 
ผล  กลม มีเนื้อหนา เส้นผ่าศูนย์กลาง 1.2 – 2 ซม ผลอ่อนสีเขียวอ่อน ผลแก่สีเขียวอมเหลือง เนื้อรับประทานได้ มีรสฝาด เปรี้ยว ขม และอมหวาน เปลือกหุ้มเมล็ดแข็ง มีสันตามยาว 6 สัน ภายในมี 6 เมล็ด [6]