ใบเดี่ยว เรียงสลับ รูปไข่ รูปรี หรือรูปไข่แกมรี กว้าง 2.5-13 ซม. ยาว 7-18 ซม. ปลายแหลม โคนมน หรือค่อนข้างแหลม มีบ้างที่โคนใบเว้าตื้นๆ แผ่นใบหนา มีนวลเล็กน้อย เส้นแขนงใบออกจากโคนใบ 5-7 เส้น นูนเห็นเด่นชัดทางด้านล่าง เส้นแขนงใบ 3 เส้นที่อยู่ตรงกลาง โคนเชื่อมกันห่างจากโคนใบ 0.5-1.3 ซม. เส้นใบย่อยสานกันเป็นร่างแห ก้านใบรูปสามเหลี่ยม ยาว 1.5-6 ซม. ก้านใบตอนโคนแผ่ออกเป็นกาบกว้าง 0.7-1.2 ซม. ยาว 1.5-2.5 ซม. โคนกาบรูปหัวใจเว้าลึกโอบรอบลำต้น ปลายแหลม มีมือพัน 1 คู่ ยาว 7-20 ซม.