พืชล้มลุก   อายุหลายปี  สูงได้ถึง  1.5  เมตร  ลำด้นเป็นเหง้า  หนา  
ใบ ใบเดี่ยว  ออกจากเหง้าหรือลำต้นใต้ดิน   เรียงแบบเวียนรอบช้อนกันขึ้นไปตามลำดับ   ก้านใบยาวได้ถึง  1  เมตร  ด้านบนเป็นร่องเกลี้ยง  ด้านล่างโค้ง   มีขนละเอียดสีน้ำตาลปกคลุม  แผ่นใบยาวรีหรือกว้างยาวรี   ขนาดกว้าง  5-15  ซม.  ยาว 60-150  ซม.  ปลายใบสอบแคบและแหลม  โคนใบสอบแคบรูปลิ่ม  ขอบใบเรียบ   แผ่นใบเป็นสันนูนสลับกับร่องตามยาวตลอด   ผิวใบมีขนละเอียดประปราย  ดอกออกเป็นช่อกระจะแบบกระจุกเกือบกลมขนาดเส้นผ่าศูนย์กลางกว้าง  2.5-7.0 ซม.  มีใบประดับยาว  1.5-5.0  ซม.  มีขนอ่อนปกคลุมจะเกลี้ยงเมื่อติดผล  ก้านช่อดอกยาว  7-30 ซม.  โค้งห้อยลง   มีขนสั้นหนานุ่มปกคลุม   เมื่อติดผลผิวเกลี้ยง  
ดอก ดอกย่อยสีเหลืองสมบูรณ์เพศ  ก้านดอกส้มมากมองคล้ายไม่มีก้าน   วงกลีบรวมเชื่อมกันเป็นท่อยาว  1-2 มม.  ปลายแยกเป็นกลีบคล้ายกลีบบัว  6  กลีบ ยาว 6-8  มม. เรียงตัวเป็น 2 ชั้น  ชั้นนอก  3  กลีบ  ชั้นใน  3  กลีบ  เกสรเพศผู้  6  อัน  แยกกันติดอยู่ที่ปากท่อดอก รังไข่มี  3  ช่อง  ก้านเกสรเป็นแท่งสั้น  ปลายแยกเป็น  3  พู   
ผล ค่อนข้างกลมถึงรูปไข่   ขนาดความยาว  10-15  มม.  ไม่มีจะงอย  รวมเป็นเป็นพวงหรือทะลายจำนวน  50-80  ผล  เมื่อแก่มีขาวหรือเขียวถึงสีน้ำตาล   เนื้อในสีขาว  มีเมล็ด  2-5  เมล็ด   เมล็ดรูปเกือบกลมเมื่อแก่มีสีดำ [10]