ไม้พุ่ม หรือไม้ต้นขนาดเล็ก สูง 4-5 ม. ลำต้นตั้งตรง กิ่งก้านมีขนสากคาย สีน้ำตาลแกมเหลืองอ่อน เมื่อแก่ลำต้นจะกลวง มียางขาว ตาดอกและใบอ่อนมีขนหนาแน่น 
ใบ  เดี่ยว เรียงเวียนสลับ รูปไข่แกมขอบขนาน หรือรูปใบหอก อาจจักเป็น 3-5 พูด หรือขอบเรียบ กว้าง 2.5-15 ซม. ยาว 5-30 ซม. ปลายเรียวแหลม โคนกลม มน กึ่งรูปหัวใจ หรือตัด ขอบจักเป็นซี่ฟันแหมฟันเลื่อย หยักมนตื้น เนื้อในบาง มีขนสั้นบางๆ เส้นใบออกจากเส้นกลางใบข้างละ 7-8 เส้น มี 1 คู่ที่ออกจากโคนใบ เส้นใบและเส้นร่างแหเห็นชัดทางด้านล่าง ก้านใบยาว 1-5.5 ซม. มีขนสั้นบางๆ 
ดอก  อยู่ในโครงสร้างที่มีลักษณะคล้ายผลที่เรียกกว่า ผลแบบมะเดื่อ (fig หรือ syconium) ซึ่งต่อไปจะเจริญเป็นผล fig นี้มีดอก 3 ประเภทคือ ดอกเพศผู้ ดอกเพศเมีย และดอกปุ่มหด fig ออกตามง่ามใบเป็นคู่ ก้านสั้นมาก รูปไข่แกมทรงกลม เส้นผ่านศูนย์กลางยาว 7-15 มม. มีขนยาว ดอกเพศผู้และดอกปุ่มหูดมีสีเหลืองแกมเขียวอ่อน ดอกเพศเมียสีแดง ใบประดับที่โคนของ fig มี 3 ใบ แบนราบ ยาว 2-3 มม. ดอกเพศผู้ มีเกสรเพศผู้ 1-3 อัน ส่วนมากพบ 2 อัน ดอกเพศเมีย มีก้านเกสรเพศเมียแยกเป็น 2 พู มีขนที่ปลาย[8]