ไม้พุ่ม สูงได้ถึง 7.5 ม. ไม่มีขน, กิ่งอ่อนค่อนข้างแบน ต่อมาจะกลม
ใบ เดี่ยว เรียงสลับกัน รูปไข่แกมรูปหอก โคนใบสอบ ขอบใบเรียบ ปลายใบแหลมหรือมน ปลายสุดเป็นติ่งแข็งเล็กๆ กว้าง 1.5 – 3.0 ซม. ยาว 2.5 – 7.0 ซม. เนื้อใบหนาและแข็ง ด้านบนสีน้ำตาลเข้ม ด้านล่างสีขาวนวล เส้นใบเล็กมาก มี 5 – 6 คู่ มองเห็นไม่ชัด ก้านใบยาว 2 – 3 มม. 
ดอก ออกเป็นช่อตามง่ามใบและแยกเพศ ดอกเพศผู้ ก้านดอกยาวประมาณ 4 มม. กลีบรองกลีบดอกเชื่อมติดกันคล้ายลูกข่าง ยาว 2 มม. เกสรผู้ 3 อัน ก้านเกสรเชื่อมติดกัน ดอกเพศเมีย ก้านดอกสั้น กลีบรองกลีบดอกเชื่อมติดกันเป็นหลอด ยาว 2 มม. เป็น 3 เหลี่ยม ปลายแยกเป็น 6 แฉก ท่อรังไข่ 3 อัน ตั้งตรง แต่ละอันปลายแยกเป็น 2 แฉก 
ผล รูปกลม แบน กว้างประมาณ 8 มม. ยาว 5 มม. แก่จัดสีดำ [6]