ต้น	  เป็นพรรณไม้ยืนต้น ลำต้นมีเส้นผ่าศูนย์กลางประมาณ 40 ซม. มีความสูงประมาณ 4 – 20 เมตร
ใบ	  	ใบออกเป็นช่อ ใบมีลักษณะเป็นรูปหอกหรือรูปขอบขนาน ปลายใบแหลมเรียว โคนใบสอบแคบ ผิวเนื้อใบค่อนข้างหนา หลังใบมีสีเทาอมน้ำตาล ใต้ท้องใบมีขนละอองเป็นสีเทา เส้นกลางและเส้นใบเห็นได้ชัด มีสีค่อนข้างแดง ขนาดของใบกว้างประมาณ 0.5 – 2.5 นิ้ว ยาวประมาณ 2 – 9 นิ้ว ก้านใบมีรอยเป็นร่องไปตามยาว ตรงปลายก้านจะมีต่อมสีน้ำตาล มีขนาดประมาณ 1 มม. ขนาดของก้านยาวประมาณ 1.5 – 5.5 นิ้ว
ดอก	  	ดอกออกเป็นช่อ ยาวประมาณ 4 – 6.5 นิ้ว ลักษณะของดอกมีกลีบรองกลีบดอกเป็นรูปไข่ หรือรูปรี ปลายกลีบแหลมเรียว มีขนาดยาวประมาณ 2 – 3.5 มม. กว้างประมาณ 1.2 – 1.5 มม. สำหรับกลีบดอกมีลักษณะเป็นรูปค่อนข้างกลม รูปรีหรือรูปไข่ โคนกลีบกลมสอบแคบ ส่วนปลายกลีบจะมน กลีบดอกมีขนาดยาวประมาณ 1.5 – 3 ซม. กว้างประมาณ 1.5 – 2 ซม. ตรงกลางดอกมีเกสรตัวผู้ ก้านเกสรมีสีม่วง มีทั้งหมดประมาณ 15 – 25 อัน
ผล	  ผลมีลักษณะเป็นรูปรี ผิวเปลือกหนามีสะเก็ดบาง ๆ ซึ่งจะเป็นสีเหลืองอมเทาขึ้นอยู่ทั่วไป ผลมีขนาดยาวประมาณ 5 – 8 ซม.
เมล็ด  	เมล็ดมีลักษณะเป็นรูปเกือกม้า มีขนาดหนาประมาณ 2 – 3 มม. ยาวประมาณ 6 – 9 มม.[1]