ไม้ล้มลุก 	จำพวกหญ้า อายุปีเดียว แตกกิ่นก้านมากที่โคนต้น ลำต้นสูง 25 – 60 ซม. แบน สีเขียวอ่อนมันเป็นเงา เหนียว อาจจะแผ่ติดพื้นดินหรือตั้งตรงก็ได้ กาบโอบหุ้มลำต้น ลักษณะแบนเช่นเดียวกับลำต้น มีลายตามยาว ตามขอบและที่คอต่อมีขนยาวห่าง ๆ ที่คอต่อมีลิ้นสั้น ๆ บาง ๆ ยาว 0.2 – 0.5 มม. ปลายตัดเรียบ หรือเป็นครุย 
ใบ  รูปยาวแคบ กว้าง 4 – 10 มม. ยาว 15 – 25 ซม. ปลายแหลม โคนใบมน ตามขอบใบใกล้ปลายใบมีขนสาก ด้านบนมีขนยาวประปราย มีแถบสีเหลืองใสจากโคนใบ ยาว 2 – 3 มม. 
ดอก  ออกเป็นช่อ 2 – 6 ช่อ รวมกันเป็นช่อใหญ่แบบซี่ร่ม แต่มีอยู่ช่อหนึ่งมักจะออกจากลำต้นและอยู่ต่ำกว่าช่ออื่น ๆ แต่ละช่อกว้าง 4 – 8 มม. ยาว 4 – 7 ซม. แต่ละช่อมีหลายช่อดอกย่อย (spikelets) ยาว 5 – 7 มม. ออกจากแกนกลางด้านเดียว แต่ละช่อดอกย่อยมี 3 – 8 ดอก (florets) เกลี้ยง กาบของช่อดอกย่อยใบล่าง (lower glume) กว้าง โค้งเป็นรูปเรือขอบบางใสหรือมีสีม่วง ยาว 2 – 3 มม. มีเส้นตามยาว 2 – 4 เส้น ใบบนยาว 3 – 4 มม. มี 6 – 9 เส้น ส่วนดอกย่อยมีกาบล่าง (lemma) ยาว 3 – 3.5 มม. ปลายแปลมโค้งเป็นรูปเรือเห็นได้ชัด มีเส้นใกล้ขอบข้างละ 1 – 2 เส้น แต่มองเห็นไม่ชัด ที่สันมีขนสากและมีเส้น 3 – 4 เส้น มองเห็นชัดเจน กาบบน (palea) ยาว 2.5 – 3 มม. ปลายแหลม มีเส้นตามยาวเห็นเด่นชัด 2 เส้น อับเรณูรูปไข่แกมรูปขอบขนานกว้าง สีเหลือง ยาว 0.5 – 0.75 มม. ปลายเกสรเพศเมียสีม่วง มองเห็นไม่ชัด 
ผล  มีเปลือกซึ่งโปร่งแสงหุ้มอยู่อย่างหลวม ๆ สีออกแดงเข้มปนน้ำตาล ตามขอบมีริ้วออกเป็นรัศมีโดยรอบ ยาวประมาณ 1 – 2 มม.[7]