เป็นไม้ต้นขนาดเล็กถึงขนาดกลาง สูง 6-10 เมตร เรือนยอดรูปไข่แคบโปร่ง ลำต้นโปร่งตรง เปลือกต้นสีน้ำตาลเทา หรือน้ำตาลเข้ม เรียบหรือแตกเป็นสะเก็ด ใบ เป็นใบประกอบแบบขนนก 2 ชั้น ปลายคี่ ใบย่อย 2-5 คู่ รูปรีแกมรูปใบหอกหรือรูปขอบขนานแกมรูปใบหอก เรียงตรงข้าม ปลายใบเป็นติ่งแหลม โคนใบแหลม ขอบใบเรียบ  ดอก แบบช่อกระจะสั้นออกตามลำต้นและกิ่ง 5-10 ดอก ช่อดอกมีขนสั้นนุ่ม กลีบเลี้ยงรูปถ้วย สีม่วงแดง โคนกลีบดอกเชื่อมติดกันเป็นหลอด   ปลายแยกเป็น 5 แฉก คล้ายรูประฆัง สีเหลืองอมส้มหรือส้ม ผล เป็นฝักยาว เมื่อแก่จะแตกเป็น 2 ซีก เมล็ด มีลักษณะแบน มีปีก